sagorsarker/bangla-wikipedia huggingface dataset:
রিয়াং রেলওয়ে স্টেশন

রিয়াং রেলওয়ে স্টেশন/রায়িং রেলওয়ে স্টেশন হল একটি রেলওয়ে স্টেশন যা পশ্চিমবঙ্গের কালিম্পং জেলার রাম্বি বাজার এবং আশেপাশের এলাকায় পরিষেবা প্রদান করে। এটি বর্তমানে উত্তর- পূর্ব সীমান্ত রেলওয়ে, আলিপুরদুয়ার রেলওয়ে বিভাগের সিভোক-রাংপো লাইনে নির্মাণাধীন রেলওয়ে স্টেশন।
সিভোক-রংপো লাইন, ৪৪ কিলোমিটার দীর্ঘ লাইন, সিকিমের গ্যাংটকে প্রবেশাধিকার দেবে। সিকিম ও পশ্চিমবঙ্গের সীমান্তে সেভোকে রেলওয়ে স্টেশন থেকে প্রস্তাবিত রংপো রেলওয়ে স্টেশন পর্যন্ত একটি নতুন রেললাইন নির্মাণের ভিত্তিপ্রস্তর ২০০৯ সালের অক্টোবরে ভারতের ভাইস প্রেসিডেন্ট দ্বারা স্থাপন করা হয়। ২০০৮ সালে, লাইনটি ৫৩ কিলোমিটার হওয়ার প্রস্তাব করা হয় ব্রডগেজ ট্র্যাক কিন্তু চূড়ান্ত প্রান্তিককরণ করা হয় ৪৫ কিমি দীর্ঘ সিকিম রাজ্যে এবং বাকিটা পশ্চিমবঙ্গে।
ট্র্যাকটিতে ২৮টি সেতু এবং ১৪টি টানেল এবং ৩৮.৫ কিমি টানেল থাকবে। গভীর গিরিখাত এবং উপত্যকার উপর সেতু একটি প্রাকৃতিক ভ্রমণ প্রদান করবে। ট্র্যাকটি কাঞ্চনজঙ্ঘা পর্বতমালার পাদদেশ এবং তিস্তা নদী উপত্যকার মধ্য দিয়ে নির্মাণ করা হবে। মেল্লি, তিস্তা বাজার, গেইল খোলা, রিয়াং এবং রংপোতে নতুন রেলস্টেশন নির্মাণ করা হবে।
ভারতীয় রেলওয়ে ২০১০ সালের মে মাসে নির্মাণ কোম্পানি, IRCON-এর সাথে একটি চুক্তি স্বাক্ষর করেছে কিন্তু প্রথম ২২ কিলোমিটারের জন্য চূড়ান্ত প্রান্তিককরণ ঠিক করা হয়নি।২০১৩ সালেও হাতির অভয়ারণ্য বনের মধ্য দিয়ে যাওয়ার পরিবেশ মন্ত্রণালয়ের চূড়ান্ত ছাড়পত্র পায়নি। পরিবেশ ও বন মন্ত্রকের অনুমোদন পাওয়ার জন্য, রেলওয়ে ২০১৩ সালের ফেব্রুয়ারিতে মহানন্দা হাতির অভয়ারণ্যে প্রস্তাবিত রেললাইনের প্রসারিত অংশে হাতির সেন্সর ইনস্টল করার বা মাত্র ২০ কিলোমিটার গতিতে ট্রেন চালানোর প্রস্তাব হয়। বনাঞ্চলে ঘন্টায় বেগে এবং ট্র্যাকের কাছাকাছি একটি হাতি দেখা গেলে থেমে যাওয়ার কথা বলা হয়। পূর্ব সিকিমের দুটি গ্রামের মানুষ, ৪৫ কিমি প্রসারিত রেললাইন পরিকল্পনার ৩.৫ কিলোমিটার রেলপথ স্থাপনের জন্য তাদের জমি দিতে রাজি হয়নি। প্রকল্পের ব্যয় ২০০৮ সালে আনুমানিক ১৩.৪ বিলিয়ন টাকা থেকে বেড়ে যায়। 
ভারতের সুপ্রিম কোর্ট ফেব্রুয়ারী ২০১৬ সালে জাতীয় বন্যপ্রাণী বোর্ডের কঠোর নির্দেশিকাগুলির সাথে প্রকল্পটিকে অনুমোদন করে যা জুন ২০১৫ সালে প্রকল্পটি সাফ করে কিন্তু সীমাবদ্ধ গতি, বেতার প্রাণী ট্র্যাকিং সেন্সর এবং শুধুমাত্র দিনের বেলায় টানেল খননের অনুমতি দেয়।নিরাপত্তা ও আর্থ-সামাজিক কারণে রেললাইন প্রয়োজন।রেললাইনটি ভারত-তিব্বত সীমান্তের দিকে সৈন্য ও অস্ত্রশস্ত্রকে দ্রুত অগ্রসর হতে সাহায্য করবে।রেলওয়ে বোর্ডের চেয়ারম্যান ট্র্যাক এবং টানেল নির্মাণ শুরু করার বিষয়ে আলোচনা করতে ২ মার্চ ২০১৮-এ উত্তর-পূর্ব সীমান্ত রেলওয়ে (NFR) কর্মকর্তাদের সাথে দেখা করেন । রংপো পর্যন্ত রেললাইন ২০২১ সালে শেষ হবে বলে আশা করা হচ্ছে। দ্বিতীয় পর্যায়ে, লাইনটি গ্যাংটক পর্যন্ত বাড়ানো হবে। ২০২১ সালের নভেম্বর পর্যন্ত, নির্মাণ কাজ ৩০% সম্পন্ন হয়েছে, এবং এখন, সমাপ্তির সময়সীমা ডিসেম্বর ২০২৩ নির্ধারণ করা হয়।
আবদুল হাই সিদ্দিকী

আবদুল হাই সিদ্দিকী (জন্ম. ১৯০৩ - মৃত্যু ১৯৭৭)  ভারতীয় একজন আলেম, পীর, সমাজসেবক ও ধর্মপ্রচারক ছিলেন। তার প্রকৃত নাম ছিলো আবু নসর মুহাম্মদ আবদুল হাই। তিনি ভারতের পশ্চিমবঙ্গের হুগলি জেলার ফুরফুরা গ্রামে জন্মগ্রহণ করেন। তিনি ভারতের বিখ্যাত ফুরফুরা দরবার শরীফের পীর মুহাম্মাদ আবু বকর সিদ্দিকীর সন্তান। তার পিতা ইসলামের প্রথম খলিফা আবু বকরের বংশধর। আব্দুল হাই স্থানীয়ভাবে বড় হুজুর নামে অধিক পরিচিত। তিনি ১৯৪৪ সালের রাজনৈতিক সংগঠন জমিয়তে উলামায়ে ইসলামের সভাপতি ছিলেন এবং এই সংগঠনকে সাথে নিয়ে মুসলিম লীগের পাকিস্তান আন্দোলনকে সমর্থন করতেন।
তিনি বাল্যকালে প্রাথমিক শিক্ষা সম্পন্ন করেছেন ফুরফুরা মাদরাসা থেকে। এরপর তিনি কলকাতা আলিয়া মাদ্রাসায় পড়াশোনা করেছেন, এই মাদ্রাসা থেকে তিনি টাইটেল পাশ করেছেন। এছাড়াও বিভিন্ন স্থানে ঘুরে ঘুরে বিভিন্ন আলেমের সান্নিধ্যে অবস্থান করে বহু ইসলামিশাস্ত্র পড়াশোনা করেছেন। তিনি তার পিতার নিকট আত্ন্যাধিক সাধন সংশ্লিষ্ট পড়াশোনা, শরিয়ত ও মারিফত শিক্ষা লাভ করেছেন। এবং সমস্ত শিক্ষা লাভ শেষে পিতার খেলাফত উত্তরাধিকার লাভ করেন। ১৯৩৯ সালে পিতার মৃত্যুর পর তিনি ফুরফুরা দরবার শরীফের পীরের স্থানে সমাসীন হোন।
তিনি ২০ শতকের একজন প্রভাবশালী সমাজ সংস্কারক ছিলেন। তিনি মুসলিম সমাজের ধর্ম, সামাজিক রীতিনীতি ও ইসলামি রাজনীতিতে সক্রিয় ভূমিকা রেখেছিলেন। তিনি ১৯১১ সালে প্রতিষ্ঠিত আনজুমানে ওয়ায়েজিন ও ১৯৩৬ সালে প্রতিষ্ঠিত জমিয়তে উলামায়ে বাংলা ও আসাম সংগঠনে সক্রিয়ভাবে নেতৃত্ব প্রদান করেন। এ উভয় সংগঠনই খ্রিস্টান মিশনারিদের ইসলাম-বিরোধী কার্যকলাপ ও অপপ্রচারের মোকাবিলা করতে বলিষ্ঠ ভূমিকা রেখেছিলো।
১৯২৩ সালে তিনি তার পিতার সাথে মক্কা ও মদিনায় যান, সেখানে গিয়ে বিশিষ্ট আলেমদের সান্নিধ্যে জ্ঞান অর্জন করেন। তিনি কুরআন হাদিস, ফিকহ, আকাইদ, মানতিক, ফালসাফা, ইতিহাস এবং ফারসি এবং উর্দূ কাব্য সাহিত্যের উপর দক্ষতা অর্জন করেছিলেন।
এছাড়াও আবদুল হাই একজন ভালো বক্তা ছিলেন। তিনি সম্পূর্ণ বাংলার বিভিন্ন স্থানে ঘুরে ঘুরে ওয়াজ করতেন। তিনি ১৯৪৪ সালে রাজনৈতিক সংগঠন জমিয়তে উলামায়ে ইসলামের কর্মীদের নিয়ে মুসলিম লীগের সঙ্গে পাকিস্তান আন্দোলনকে সমর্থন করতেন। ১৯৪৬ সালের নির্বাচনে মুসলিম লীগের বিজয়ে তার এই সংগঠনের বিশেষ ভূমিকা ছিল। এছাড়াও তিনি সাধারণ মানুষের সেবা করার জন্য জমিয়তে উলামায়ে হানাফিয়া সিদ্দিকীয়া, নূরুল ইসলাম বায়তুল মাল, হিজবুল্লাহ্ (১৯৪৮) প্রভৃতি সংগঠন প্রতিষ্ঠা করেন। এছাড়াও প্রত্যক্ষ সাহায্যে ১৯৪৩ সালে কলকাতায় মাসিক নেদায়ে ইসলাম নামে একটি পত্রিকা প্রকাশিত হয়, পত্রিকাটি এখনও ঢাকা থেকে প্রকাশিত হয়ে থাকে।
তিনি তৎকালীন ভারতের মুসলমানদের শিক্ষাক্ষেত্রে বিশেষ অবদান রেখেছিল। তিনি যেসকল প্রতিষ্ঠান নির্মাণ করেছিলেন, তার মধ্যে উল্লেখযোগ্য হল
২০২২ ওয়েস্ট ইন্ডিজ ক্রিকেট দলের পাকিস্তান সফর

ওয়েস্ট ইন্ডিজ পুরুষ ক্রিকেট দল ২০২২ সালের জুন মাসে তিনটি একদিনের আন্তর্জাতিক (ওডিআই) ম্যাচ খেলার জন্য পাকিস্তান সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। প্রাথমিকভাবে ম্যাচগুলো ২০২১ সালের ডিসেম্বরে ওয়েস্ট ইন্ডিজের পাকিস্তান সফরে খেলা হওয়ার কথা ছিল। কিন্তু সে সময় ওয়েস্ট ইন্ডিজের দলের কিছু সদস্যের দেহে কোভিড-১৯ শনাক্ত হওয়ায় ম্যাচগুলো স্থগিত করা হয়।
২০২২ সালের ২৮ মার্চ পাকিস্তান ক্রিকেট বোর্ড সফরের সূচি নিশ্চিত করে। প্রাথমিকভাবে ম্যাচগুলোর আয়োজক হিসেবে রাওয়ালপিন্ডিকে নির্বাচিত করা হয়েছিল। কিন্তু ২০২২ সালের মে মাসে পাকিস্তানে চলমান রাজনৈতিক সংকটের কারণে ম্যাচগুলোকে মুলতানে সরিয়ে আনা হয়।
সিরিজে পাকিস্তান ৩–০ ব্যবধানে জয়লাভ করে।
প্রথম ওডিআই ম্যাচের আগে কিমো পলকে ওয়েস্ট ইন্ডিজ দলে যুক্ত করা হয়।
অক্ষয়কুমার বসু মজুমদার

অক্ষয়কুমার বসু মজুমদার (৯ মে ১৯১৩ – ২৩ নভেম্বর ১৯৯৯) বিশিষ্ট শিক্ষাবিদ ও সমাজসেবী ছিলেন।
অক্ষয়কুমার বসু মজুমদারের জন্ম ১৯১৩ খ্রিস্টাব্দের ৯ মে ব্রিটিশ ভারতের অধুনা বাংলাদেশের বরিশাল জেলার সুন্দরপুর গ্রামে। পিতা নলিনীকান্ত বসু মজুমদার ও মাতা শশীকলা দেবী। অক্ষয়কুমারের প্রাথমিক শিক্ষা শুরু বরিশালে। পরবর্তীকালে বরিশালেরই ব্রজমোহন কলেজ থেকে বি.এ পাশ করেন। উচ্চ শিক্ষার্থে কলকাতায় আসেন এবং কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেন।
কলকাতার ঠাকুরপুকুরের পঞ্চাননতলার পদ্মপুকুর রোডে স্থায়ী বাসস্থান করে তিনি শিক্ষা, সংস্কৃতি, সমবায়সহ বিভিন্ন ক্ষেত্রের বিকাশ ও উন্নয়নে সক্রিয় অংশ নেন। স্থানীয় চার-পাঁচটি কলেজের স্থাপনাকাল থেকে তিনি অধ্যাপনা, অধ্যক্ষতা, পরিচালনা ও উন্নয়নের সঙ্গে যুক্ত হন। এছাড়া বহু স্কুল শিক্ষাপ্রতিষ্ঠান, সোসাইটি প্রভৃতি প্রতিষ্ঠানের স্থাপনা ও পরিচালনার সঙ্গে সরাসরি যুক্ত ছিলেন। বহুবছর ঠাকুরপুকুরের বিবেকানন্দ কলেজে অধ্যাপনা করেন এবং পরবর্তীতে তিনি ওই কলেজের অধ্যক্ষ হন এবং অবসর নেন। তারই উদ্যোগে ওই অঞ্চলের পোষ্ট অফিস ও ব্যাঙ্ক স্থাপিত হয়। এছাড়াও তিনি বেহালাতথা ঠাকুরপুকুর অঞ্চলে সমবায় আন্দোলনের পুরোধা ব্যক্তিত্ব ছিলেন এবং সমবায় সমিতিগুলির পরিচালন পর্ষদে সরকার মনোনীত ব্যক্তি ছিলেন তিনি। বিভিন্ন ক্ষেত্রের বিকাশ ও উন্নয়নের জন্য সরাসরি যুক্ত থেকেও শিক্ষাসংক্রান্ত বহু প্রবন্ধ ও গ্রন্থ রচনা করেছেন। আশির দশকে কবি জীবনানন্দ দাশের "রূপসী বাংলা" কাব্যগ্রন্থটি ইংরাজীতে "দ্য বিউটিয়াস বেঙ্গল" শিরোনামে অনুবাদ করেন এবং দেশ বিদেশের পণ্ডিতদের ভূয়সী প্রশংসা লাভ করেন।
জীবনানন্দ দাশের "রূপসী বাংলা" কাব্যগ্রন্থের ইংরাজী অনুবাদ ছাড়াও কয়েকটি গ্রন্থ রচনা করেন। সেগুলি হল —
২০২২ আফগানিস্তান ক্রিকেট দলের জিম্বাবুয়ে সফর

আফগানিস্তান পুরুষ ক্রিকেট দল ২০২২ সালের জুন মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য জিম্বাবুয়ে সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। ২০২২ সালের এপ্রিল মাসে জিম্বাবুয়ে ক্রিকেট সফরের সূচি নিশ্চিত করে। পরবর্তীতে সিরিজের ম্যাচগুলো এক সপ্তাহ এগিয়ে নিয়ে আসা হয় এবং টি২০আই ম্যাচের সংখ্যা পাঁচ থেকে কমিয়ে তিন করা হয়।
ওডিআই সিরিজে আফগানিস্তান ৩–০ ব্যবধানে জয়ী হয়। টি২০আই সিরিজেও আফগানিস্তান প্রতিটি ম্যাচে জয়লাভ করে।
২০২০ সালের জুলাই ও আগস্ট মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য আফগানিস্তান দলের জিম্বাবুয়ে সফর করার কথা ছিল। কিন্তু জিম্বাবুয়েতে কোভিড-১৯-এর প্রকোপ বেড়ে যাওয়ার কারণে ২০২০ সালের ৮ আগস্ট সফরটি বাতিল করা হয়।
২০২২ সালের ফেব্রুয়ারি মাসে নতুন একটি সফরে আফগানিস্তান দলের জিম্বাবুয়ে আসা নির্ধারিত হয়। কিন্তু জিম্বাবুয়ে ক্রিকেট সফরের ম্যাচগুলো সম্প্রচারের ক্ষেত্রে সিদ্ধান্ত পর্যালোচনা পদ্ধতি সংক্রান্ত প্রযুক্তির নিশ্চয়তা দিতে না পারায় ২০২২ সালের জানুয়ারি মাসে সফরটি স্থগিত করা হয়। ২০২২ সালের এপ্রিল মাসে সফরের পুনর্নির্ধারিত সূচি ঘোষণা করা হয়।
আফগানিস্তানের ওডিআই দলে নিজাত মাসুদ ও নুর আহমদকে এবং টি২০আই দলে জাহির খান ও সায়েদ শিরজাদকে রিজার্ভ খেলোয়াড় হিসেবে রাখা হয়।
তিস্তা বাজার রেলওয়ে স্টেশন

তিস্তা বাজার রেলওয়ে স্টেশন পশ্চিমবঙ্গের কালিম্পং জেলার তিস্তা বাজার এবং আশেপাশের এলাকা যেমন ত্রিবেণী, লোপচু, পেশোক, চিত্রে পরিষেবা প্রদান করে। এটি একটি ভূগর্ভস্থ রেলওয়ে স্টেশন যা উত্তর- পূর্ব সীমান্ত রেলওয়ে, আলিপুরদুয়ার রেলওয়ে বিভাগের শিভোক-রাংপো লাইনে নির্মাণাধীন।
সিভোক-রংপো লাইন, ৪৪ কিলোমিটার দীর্ঘ লাইন, সিকিমের গ্যাংটকে প্রবেশাধিকার দেবে। সিকিম ও পশ্চিমবঙ্গের সীমান্তে সেভোকে রেলওয়ে স্টেশন থেকে প্রস্তাবিত রংপো রেলওয়ে স্টেশন পর্যন্ত একটি নতুন রেললাইন নির্মাণের ভিত্তিপ্রস্তর ২০০৯ সালের অক্টোবরে ভারতের ভাইস প্রেসিডেন্ট দ্বারা স্থাপন করা হয়। ২০০৮ সালে, লাইনটি ৫৩ কিলোমিটার হওয়ার প্রস্তাব করা হয় ব্রডগেজ ট্র্যাক কিন্তু চূড়ান্ত প্রান্তিককরণ করা হয় ৪৫ কিমি দীর্ঘ সিকিম রাজ্যে এবং বাকিটা পশ্চিমবঙ্গে।
ট্র্যাকটিতে ২৮টি সেতু এবং ১৪টি টানেল এবং ৩৮.৫ কিমি টানেল থাকবে। গভীর গিরিখাত এবং উপত্যকার উপর সেতু একটি প্রাকৃতিক ভ্রমণ প্রদান করবে। ট্র্যাকটি কাঞ্চনজঙ্ঘা পর্বতমালার পাদদেশ এবং তিস্তা নদী উপত্যকার মধ্য দিয়ে নির্মাণ করা হবে। মেল্লি, তিস্তা বাজার, গেইল খোলা, রিয়াং এবং রংপোতে নতুন রেলস্টেশন নির্মাণ করা হবে।
ভারতীয় রেলওয়ে ২০১০ সালের মে মাসে নির্মাণ কোম্পানি, IRCON-এর সাথে একটি চুক্তি স্বাক্ষর করেছে কিন্তু প্রথম ২২ কিলোমিটারের জন্য চূড়ান্ত প্রান্তিককরণ ঠিক করা হয়নি।২০১৩ সালেও হাতির অভয়ারণ্য বনের মধ্য দিয়ে যাওয়ার পরিবেশ মন্ত্রণালয়ের চূড়ান্ত ছাড়পত্র পায়নি। পরিবেশ ও বন মন্ত্রকের অনুমোদন পাওয়ার জন্য, রেলওয়ে ২০১৩ সালের ফেব্রুয়ারিতে মহানন্দা হাতির অভয়ারণ্যে প্রস্তাবিত রেললাইনের প্রসারিত অংশে হাতির সেন্সর ইনস্টল করার বা মাত্র ২০ কিলোমিটার গতিতে ট্রেন চালানোর প্রস্তাব হয়। বনাঞ্চলে ঘন্টায় বেগে এবং ট্র্যাকের কাছাকাছি একটি হাতি দেখা গেলে থেমে যাওয়ার কথা বলা হয়। পূর্ব সিকিমের দুটি গ্রামের মানুষ, ৪৫ কিমি প্রসারিত রেললাইন পরিকল্পনার ৩.৫ কিলোমিটার রেলপথ স্থাপনের জন্য তাদের জমি দিতে রাজি হয়নি। প্রকল্পের ব্যয় ২০০৮ সালে আনুমানিক ১৩.৪ বিলিয়ন টাকা থেকে বেড়ে যায়। 
ভারতের সুপ্রিম কোর্ট ফেব্রুয়ারী ২০১৬ সালে জাতীয় বন্যপ্রাণী বোর্ডের কঠোর নির্দেশিকাগুলির সাথে প্রকল্পটিকে অনুমোদন করে যা জুন ২০১৫ সালে প্রকল্পটি সাফ করে কিন্তু সীমাবদ্ধ গতি, বেতার প্রাণী ট্র্যাকিং সেন্সর এবং শুধুমাত্র দিনের বেলায় টানেল খননের অনুমতি দেয়।নিরাপত্তা ও আর্থ-সামাজিক কারণে রেললাইন প্রয়োজন।রেললাইনটি ভারত-তিব্বত সীমান্তের দিকে সৈন্য ও অস্ত্রশস্ত্রকে দ্রুত অগ্রসর হতে সাহায্য করবে।রেলওয়ে বোর্ডের চেয়ারম্যান ট্র্যাক এবং টানেল নির্মাণ শুরু করার বিষয়ে আলোচনা করতে ২ মার্চ ২০১৮-এ উত্তর-পূর্ব সীমান্ত রেলওয়ে (NFR) কর্মকর্তাদের সাথে দেখা করেন । রংপো পর্যন্ত রেললাইন ২০২১ সালে শেষ হবে বলে আশা করা হচ্ছে। দ্বিতীয় পর্যায়ে, লাইনটি গ্যাংটক পর্যন্ত বাড়ানো হবে। ২০২১ সালের নভেম্বর পর্যন্ত, নির্মাণ কাজ ৩০% সম্পন্ন হয়েছে, এবং এখন, সমাপ্তির সময়সীমা ডিসেম্বর ২০২৩ নির্ধারণ করা হয়।
২০২২ নিউজিল্যান্ড ক্রিকেট দলের আয়ারল্যান্ড সফর

নিউজিল্যান্ড পুরুষ ক্রিকেট দল ২০২২ সালের জুলাই মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য আয়ারল্যান্ড সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। প্রাথমিকভাবে সফরটি ২০২০ সালের জুন ও জুলাই মাসে অনুষ্ঠিত হওয়ার কথা ছিল। কিন্তু ২০২০ সালের মে মাসে কোভিড-১৯ মহামারির কারণে সফরটি স্থগিত করা হয়।
ওডিআই সিরিজে নিউজিল্যান্ড ৩–০ ব্যবধানে জয়ী হয়। টি২০আই সিরিজেও নিউজিল্যান্ড ৩–০ ব্যবধানে জয়লাভ করে।
চোটের কারণে অ্যাডাম মিলনা নিউজিল্যান্ড টি২০আই দল থেকে ছিটকে গেলে জেকব ডাফিকে তাঁর বদলি হিসেবে দলে নেয়া হয়। আয়ারল্যান্ডের কনর ওলফার্টও চোটের কারণে টি২০আই সিরিজ খেলতে অসমর্থ বলে গণ্য হলে তাঁর বদলে ফিওন হ্যান্ডকে আয়ারল্যান্ডের টি২০আই দলে যুক্ত করা হয়।
রোদাকি

গ্রীক ভাষায় রোদাকি শব্দের অর্থ হলো চাকা। রোদাকি হলো দক্ষিণ পোল্যান্ডের ওলকুস কাউন্টির, লেসার পোল্যান্ড ভয়েভডিশিপে অবস্থিত জিমিনা ক্লুজের প্রশাসনিক জেলার একটি গ্রাম। এটি ওলকুসজের প্রায় উত্তরে এবং আঞ্চলিক রাজধানী ক্রাকুফ থেকে উত্তর-পশ্চিমে অবস্থিত। গ্রামটির আনুমানিক জনসংখ্যা হল ৯৪৮ জন।
২০২২ অস্ট্রেলিয়া ক্রিকেট দলের শ্রীলঙ্কা সফর

অস্ট্রেলিয়া পুরুষ ক্রিকেট দল ২০২২ সালের জুন ও জুলাই মাসে দুটি টেস্ট, পাঁচটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য শ্রীলঙ্কা সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২২ সালের মার্চ মাসে উভয় ক্রিকেট বোর্ড সফরের সূচি নিশ্চিত করে। সিরিজ চলাকালে অস্ট্রেলিয়া এ ক্রিকেট দল ও শ্রীলঙ্কা এ দলের বিরুদ্ধে দুটি লিস্ট এ ও দুটি প্রথম শ্রেণীর ম্যাচ খেলে।
টি২০আই সিরিজে অস্ট্রেলিয়া ২–১ ব্যবধানে জয়ী হয়। ওডিআই সিরিজে শ্রীলঙ্কা ৩–২ ব্যবধানে জয়লাভ করে। টেস্ট সিরিজটি ১–১ ব্যবধানে ড্র হয়।
শ্রীলঙ্কার টি২০আই দলে জেফরি ভ্যান্ডারসে ও নিরোশন দিকভেল্লাকে রিজার্ভ খেলোয়াড় হিসেবে রাখা হয়। আঙুলে চিড় ধরায় প্রথম টি২০আই ম্যাচের আগে শন অ্যাবট অস্ট্রেলিয়ার টি২০আই দল থেকে ছিটকে যান। প্রথম টি২০আই ম্যাচ খেলার সময় হাতে চোট পাওয়ায় মিচেল স্টার্ক টি২০আই সিরিজের বাকি ম্যাচগুলো ও ওডিআই সিরিজের ম্যাচগুলো খেলতে অসমর্থ বলে গণ্য হন। তাঁর বদলি হিসেবে অস্ট্রেলিয়ার ওডিআই দলে ঝাই রিচার্ডসনকে যোগ করা হয়। চোটের কারণে মিচেল মার্শও অস্ট্রেলিয়ার ওডিআই দল থেকে ছিটকে যান, যে কারণে কেন রিচার্ডসনকে দলে যোগ করা হয়। শেষ টি২০আই ম্যাচের আগে কসুন রজিতা ও মতীশ পতিরণ চোট পাওয়ায় তাঁদের বদলি হিসেবে অসিতা ফার্নান্দো ও প্রমোদ মদুশনকে শ্রীলঙ্কার টি২০আই দলে যোগ করা হয়। প্রথম ওডিআই ম্যাচে চোট পেয়ে মার্কাস স্টইনিস সিরিজের বাকি ম্যাচগুলো থেকে ছিটকে যান। তাঁর বদলি হিসেবে ট্র্যাভিস হেড ও ম্যাথিউ কুনেমানকে অস্ট্রেলিয়ার ওডিআই দলে যোগ করা হয়। পঞ্চম ওডিআই ম্যাচের আগে ট্র্যাভিস হেড চোট পাওয়ায় গ্লেন ম্যাক্সওয়েলকে অস্ট্রেলিয়ার টেস্ট দলে যুক্ত করা হয়। শ্রীলঙ্কার টেস্ট দলে দুনিথ ভেল্লালাগে ও লক্ষিত মনসিংহকে রিজার্ভ খেলোয়াড় হিসেবে রাখা হয়। দ্বিতীয় টেস্ট ম্যাচের জন্য অস্ট্রেলিয়া দলে অ্যাশটন অ্যাগারের পরিবর্তে জন হল্যান্ডকে যুক্ত করা হয়। কোভিড-১৯-এ আক্রান্ত হওয়ায় দ্বিতীয় টেস্ট ম্যাচের আগে শ্রীলঙ্কা দল থেকে ছিটকে যান প্রবীণ জয়বিক্রমা। দ্বিতীয় টেস্টের জন্য শ্রীলঙ্কার মূল দলে দুনিথ ভেল্লালাগে, প্রভাত জয়সূর্য, মহেশ তীক্ষণ ও লক্ষিত মনসিংহকে যুক্ত করা হয়। দ্বিতীয় টেস্ট ম্যাচ শুরুর আগের দিন দেহে কোভিড-১৯ শনাক্ত হওয়ায় অসিতা ফার্নান্দো, জেফরি ভ্যান্ডারসে ও ধনঞ্জয় দে সিলভাও শ্রীলঙ্কা দল থেকে ছিটকে যান।
গলুই

গলুই হচ্ছে ২০২২ সালে মুক্তিপ্রাপ্ত বাংলাদেশ সরকারের অনুদানে নির্মিত একটি রোমাঞ্চকর ঘরোয়া চলচ্চিত্র যেটি পরিচালনা করেছেন এস এ হক অলিক এবং প্রযোজনা করছেেন খোরশেদ আলম খসরু। চলচ্চিত্রটির প্রধান চরিত্রে অভিনয় করেছেন সুপারস্টার শাকিব খান, পূজা চেরি এবং আজিজুল হাকিম। চলচ্চিত্রটিতে পাশ্বচরিত্রে অভিনয় করেছেন ফজলুর রহমান বাবু, সুচরিতা, আলী রাজ, ঝুনা চৌধুরী, সমু চৌধুরীসহ আরো অনেকে।
২০২১ সালের ২০ সেপ্টেম্বর তারিখ থেকে জামালপুরের যমুনাচর ও টাঙ্গাইলের মির্জাপুরের সুন্দর মনোরম পরিবেশে চলচ্চিত্রটির দৃশ্যধারণ করা হয়। পবিত্র ঈদ-উল-ফিতর উপলক্ষে ৩ মে ২০২২ তারিখে ৪০টি প্রেক্ষাগৃহে মুক্তি দেওয়া হয়। চলচ্চিত্রটি ৪৭তম জাতীয় চলচ্চিত্র পুরস্কারে খোরশেদ আলম খসরু ফরিদুর রেজা সাগরের সঙ্গে যৌথভাবে শ্রেষ্ঠ কাহিনীকার ও এসএ হক অলিক শ্রেষ্ঠ সংলাপ রচয়িতা বিভাগে হিসাবে পুরস্কার অর্জন করেন।
চলচ্চিত্রটি অ্যালবামটির সংগীতায়োজন করেছেন হাবিব ওয়াহিদ, ইমন সাহা ও ইমরান মাহমুদুল।
অয়ং আত্মা ব্রহ্ম

অয়ং আত্মা ব্রহ্ম () হল মহাবাক্য, যা অথর্ববেদের মুণ্ডক উপনিষদে পাওয়া যায়। অন্যান্য মহাবাক্য হল- "অহং ব্রহ্মাস্মি", "তৎ ত্বং অসি" ও "প্রজ্ঞানং ব্রহ্ম"।
অন্যান্য মহাবাক্যের মতো, এটিও ব্রহ্ম ও আত্মার একত্বকে ব্যাখ্যা করে, যা অদ্বৈত দর্শনের মূল নীতি। গুরু গীতা অনুসারে, "অয়ং আত্মা ব্রহ্ম" হল অভ্যাস বাক্য বা অনুশীলনের বিবৃতি।
সংস্কৃত শব্দ অয়ং অর্থ 'এটি'। 'আত্মা' বলতে 'আত্ম' বা নিজেকে বোঝায়। ব্রহ্ম হল সর্বোচ্চ সত্তা। তাই "অয়ং আত্মা ব্রহ্ম" অর্থ 'আত্মই ব্রহ্ম'।
মহাবাক্যটি অথর্ববেদের মুণ্ডক উপনিষদে পাওয়া যায়। মুণ্ডক উপনিষদ ১-২ এ উল্লেখ করা হয়েছে,
মুণ্ডক উপনিষদ, দ্বিতীয় মুণ্ডকের প্রথম বিভাগে, আত্ম-ব্রহ্ম মতবাদের সংজ্ঞা ও ব্যাখ্যা করে। এটি দাবী করে যে যেমন জ্বলন্ত আগুন তার নিজস্ব আকারে সহস্র স্ফুলিঙ্গ এবং লাফিয়ে লাফিয়ে শিখার সৃষ্টি করে, তেমনি জীবগুলি ব্রহ্ম থেকে তার আকারে উদ্ভূত হয়। ব্রহ্ম অবিনশ্বর, দেহ ব্যতীত, ইহা বাহির এবং ভিতরে উভয়ই, কখনও উৎপন্ন, মন ব্যতীত, নিঃশ্বাস ব্যতীত, তথাপি ইহা হইতে সকল বস্তুর অন্তর্নিহিত আত্মা আবির্ভূত হয়। ব্রহ্ম থেকে শ্বাস, মন, ইন্দ্রিয়, স্থান, বায়ু, আলো, জল, পৃথিবী, সবকিছুর জন্ম হয়। বিভাগটি এই ধারণাটিকে নিম্নরূপ প্রসারিত করে,
উপনিষদ, শ্লোক ২.২.২-এ, মুণ্ডক উপনিষদ দাবি করে যে আত্ম-ব্রহ্মই আসল। শ্লোক ২.২.৩-এ ধ্যান প্রক্রিয়ায় সাহায্যের প্রস্তাব দেওয়া হয়েছে, যথা ওঁ (ওম)। শ্লোক ২.২.৮ এ দাবি করে যে আত্মজ্ঞানের অধিকারী এবং যিনি ব্রহ্মের সাথে একাত্ম হয়েছেন, তিনি মুক্ত, কর্ম দ্বারা প্রভাবিত হন না, দুঃখ ও আত্ম-সন্দেহ মুক্ত হন, যিনি সুখে থাকেন। বিভাগটি এই ধারণাটিকে নিম্নরূপ প্রসারিত করে,
অধিকারী রেলওয়ে স্টেশন

অধিকারী রেলওয়ে স্টেশন পশ্চিমবঙ্গের দার্জিলিং জেলার একটি ছোট রেলওয়ে স্টেশন যা কাটিহার-শিলিগুড়ি লাইনে অবস্থিত। এর কোড হল ADQ। এটি অধিকারী শহরে পরিষেবা প্রদান করে। স্টেশনটি দুটি প্ল্যাটফর্ম নিয়ে গঠিত। প্ল্যাটফর্মগুলিতে ভালো যাত্রী ছাউনি নেই। এখানে পানি ও স্যানিটেশনসহ অনেক সুবিধার অভাব রয়েছে।
অধিকারী থেকে চলাচলকারী কয়েকটি গুরুত্বপূর্ণ ট্রেন হল:
তৎ ত্বং অসি

তৎ ত্বং অসি () হল মহাবাক্য, যা সামবেদের ছান্দোগ্য উপনিষদে পাওয়া যায়। অন্যান্য মহাবাক্য হল- "অহং ব্রহ্মাস্মি", "অয়ং আত্মা ব্রহ্ম" ও "প্রজ্ঞানং ব্রহ্ম"। অন্যান্য মহাবাক্যের মতো, এটি ব্রহ্ম ও আত্মার একত্বকেও ব্যাখ্যা করে যা অদ্বৈত দর্শনের মূল নীতি।
তৎ অর্থ এটা, সেটা, এইভাবে বা এভাবে; ত্বং অর্থ তুমি, এবং অসি অর্থ হও, নৈপুণ্য । "তৎ ত্বং অসি"-কে ঐতিহ্যগতভাবে অনুবাদ করা হয় "তুমি সেই," "সেই তুমি"।
মহাবাক্যটি সামবেদের ছান্দোগ্য উপনিষদে পাওয়া যায়। একটিকে পণ্ডিতগণ সমস্ত উপনিষদীয় শিক্ষার মধ্যে সবচেয়ে গুরুত্বপূর্ণ হিসাবে বিবেচনা করেন। ছান্দোগ্য উপনিষদ ৬.৮.৭, উদ্দলক এবং তার পুত্র শ্বেতকেতুর মধ্যে কথোপকথনে। শ্লোকে উল্লেখ করা হয়েছে,
অধ্যায় ৬.৮ থেকে ৬.১৬ এর শেষে উপদেশটি নয় বার পুনরাবৃত্তি করা হয়েছে, নিম্নরূপ,
ছান্দোগ্য উপনিষদেের ৬.৮.৭ শ্লোকে তৎ সৎকে নির্দেশ করে, যার অর্থ "অস্তিত্বশীল," অস্তিত্ব, সত্তা। সৎ, "অস্তিত্বশীল", তারপরে বিদ্যমান সবকিছুর প্রকৃত সারমর্ম বা মূল বা উৎপত্তি, এবং সারমর্ম, আত্মা, যার মূলে ব্যক্তি। যেমন আদি শঙ্কর উপদেশসহশ্রীতে বলেছেন:
যদিও বেদান্ত ঐতিহ্য ব্রহ্মের সাথে সৎকে সমান করে, যেমনটি ব্রহ্মসূত্রে বলা হয়েছে, ছান্দোগ্য উপনিষদ নিজেই ব্রহ্মকে উল্লেখ করে না।
ব্রেরেটনের মতে, "তুমি সেই যে" হিসাবে প্রচলিত অনুবাদটি ভুল, এবং অনুবাদ করা উচিত "সেইভাবে [= এভাবে] তুমি, শ্বেতকেতু।" যেমন ব্রায়ান ব্ল্যাক ব্যাখ্যা করেছেন: "সর্বনাম তৎ (যে) নিরপেক্ষ, এবং সেইজন্য পুংলিঙ্গ ত্বং (তুমি) এর সাথে মিলিত হতে পারে না। এইভাবে [...] যদি "তুমি সেই" উদ্দেশ্যকৃত অর্থ হয়, তাহলে অনুচ্ছেদটি পড়তে হবে "স্ব ত্বং অসি।" ব্রেরেটন উপসংহারে পৌঁছেছেন যে "তৎ ত্বং অসি' কে "যেভাবে তুমি আছো।" ব্রেরেটনের মতে, "তুমি যে" - বিরতিটি মূলত ছান্দোগ্য উপনিষদ ৬.৮.১২-এর অন্তর্গত, যেখান থেকে এটি অন্যান্য শ্লোকে নকল করা হয়েছিল। এটি, তাহলে, ছান্দোগ্য উপনিষদ ৬.৮.১৩-এ "[শ্রেষ্ঠ সারাংশ] দ্বারা পরিব্যাপ্ত সমস্ত অস্তিত্বের প্রকৃতিকে বোঝায়," এবং যা শ্বেতকেতুর প্রকৃতিও:
লিপনার ব্রেরেটনের ব্যাখ্যার উপর সংরক্ষণ প্রকাশ করেছেন, উল্লেখ করেছেন যে এটি প্রযুক্তিগতভাবে প্রশংসনীয়, কিন্তু উল্লেখ করেছেন যে "ব্রেরেটন স্বীকার করেছেন যে উত্তরণের দার্শনিক আমদানিকে "আপনি যে" অনুবাদ দ্বারা উপস্থাপন করা যেতে পারে, তা ছিল"সেটি" সর্বোত্তম সত্ত্বাকে (সৎ/সত্য) নির্দেশ করবে।"
রাখালগঞ্জ ডি.কিউ ফাজিল ডিগ্ৰি মাদ্রাসা

রাখালগঞ্জ ডিকিউ ফাজিল মাদ্রাসা বাংলাদেশের সিলেট জেলার দক্ষিণ সুরমা উপজেলার দাউদপুর ইউনিয়নের রাখালগঞ্জ বাজারে ১৯৪৮ সালে গ্ৰামের উল্লেখযোগ্য সমাজসেবক দ্বারা প্রতিষ্ঠিত হয় |
বেলগ্রেড নিউজ

বেলগ্রেড নিউজ মার্কিন যুক্তরাষ্ট্রের মন্টানার বেলগ্রেডের একটি পত্রিকা। এটি দ্বি-সাপ্তাহিক, প্রতি মঙ্গল ও শুক্রবারে বিনামূল্যে প্রকাশিত হয়। পূর্বের মালিক পাইওনিয়ার নিউজ গ্রুপ ২০১৭ সালে অ্যাডামস পাবলিশিং গ্রুপকে কাগজটি বিক্রি করেছিল এটি আইনসভা, ব্যবসা, অপরাধ, পৌরসভা এবং অন্যান্য ক্ষেত্রের স্থানীয় সংবাদ সরবরাহ করে।
দ্য সিডনি হেরাল্ড

দ্য সিডনি হেরাল্ড মন্টানার সিডনিতে অবস্থিত একটি মার্কিন সংবাদপত্র এবং ওয়েবসাইট। এটি রিচল্যান্ড কাউন্টি, মন্টানার অফিসিয়াল পত্রিকা হিসাবে চিহ্নিত। এটি ১৯০৮ সালে প্রতিষ্ঠিত হয়েছিল।
এল পোর্ভেনির (সংবাদপত্র)

এল পোর্ভেনির হ'ল মেক্সিকোর মোন্তেররেইয়ের নিউভোতে প্রকাশিত প্রাচীনতম সংবাদপত্র। ডন জিসাস কান্তি লিয়াল এবং রিকার্ডো অ্যারেনলেস ১৯১৯ সালের জানুয়ারিতে এই পত্রিকাটি প্রতিষ্ঠা করেছিলেন। পত্রিকার প্রধান নির্বাহী ছিলেন জোসে জেরার্ডো কন্টি এসকালান্টে।
লা জরনাদা (মানাগুয়া)

লা জরনাদা নিকারাগুয়ার একটি পত্রিকা, যার রাজধানী মানাগুয়ায় অফিস রয়েছে। এটি ১৯৮৬ সালে রেডিও নিউজ প্রোগ্রাম হিসাবে প্রতিষ্ঠিত হয়েছিল এবং পরে ১৯৯৬ সালে এটি একটি মুদ্রিত মাসিক ম্যাগাজিনে পরিণত হয়েছিল। ২০০৫ সালে, এটি একটি দৈনিক ডিজিটাল সংবাদপত্র হিসাবে বর্তমান রূপ নিয়েছিল।
লা প্রেনসা লিবরে

লা প্রেনসা লিবরে কোস্টারিকার রাজধানী সান জোসে প্রকাশিত একটি দৈনিক পত্রিকা ছিল। ১৮৮৯ সালের ১১ জুন প্রতিষ্ঠিত পত্রিকাটি ছিল দেশের প্রাচীনতম নিয়মিত প্রকাশিত সংবাদপত্র। 
সংবাদপত্রটি ৩১ ডিসেম্বর ২০১৪-এ এর মুদ্রিত সংস্করণ প্রকাশ বন্ধ করে এবং ২০১৫ সালের জানুয়ারিতে একটি ডিজিটাল সংস্করণে স্থানান্তরিত করে। ২০২০ সালের আগস্টে গ্রুপো এক্সট্রা কোভিড -১৯ মহামারীর কারণে বিজ্ঞাপনের আয় হ্রাসের কথা উল্লেখ করে প্রকাশনা বন্ধের ঘোষণা দিয়েছিল।
আগন (সংবাদপত্র)

আগন হল তিরানা ভিত্তিক আলবেনিয়ায় প্রকাশিত একটি সংবাদপত্র। কাগজটি ২০০৭-এ একটি নিখরচায় দৈনিক হিসাবে চালু হয়েছিল।
আলবেনিয়া টুডে

আলবেনিয়া টুডে হল আলবেনিয়ায় প্রকাশিত একটি ইংরেজি ভাষার দৈনিক সংবাদপত্র। কাগজটি ১৯৯৬ সালে প্রতিষ্ঠিত হয়েছিল।
একোনোমিয়া

একোনোমিয়া আলবেনিয়ার তিরানাতে প্রকাশিত একটি সংবাদপত্র।
এটি ১৯৯৮ সালে প্রতিষ্ঠিত হয়েছিল। কাগজটির প্রকাশক হলেন আলবেনীয় অর্থনৈতিক উন্নয়ন সংস্থা। দৈনিকটি সদর দপ্তর তিরানায় এবং সপ্তাহে ছয়বার ট্যাবলয়েড ফর্ম্যাটে প্রকাশিত হয়। কাগজের শেষ পৃষ্ঠাটি ইংরেজিতে প্রকাশিত হয়।
ফলস সিটি জার্নাল

ফলস সিটি জার্নাল হল একটি অর্ধ সাপ্তাহিক পত্রিকা, যা ফলস সিটি, নেব্রাস্কা এবং আশেপাশের সম্প্রদায়গুলিতে পরিবেশন করা হয়। এটি ১৯৯৪ সালে একটি দৈনিক থেকে অর্ধ সাপ্তাহিক হিসাবে পরিবর্তিত হয়েছিল, এবং ২০১০ সালে একটি ওয়েব সংস্করণ চালু করেছিল। 
১৮৬৮ সালে "নেমাহা ভ্যালি জার্নাল" হিসাবে "জার্নালটির" সূচনা হয়েছিল। এটি "ব্রডএক্স" নামে পরিচিত একটি পূর্ববর্তী সংবাদপত্রের জায়গায় প্রতিস্থাপিত হয়েছিল। "ফলস সিটি লিটল গ্লোবের" সাথে মিশ্রিত হয়ে ১৮৭৫ সালে এটি "ফলস সিটি গ্লোব-জার্নালে" নাম পরিবর্তন করে এবং ১৮৮২ সালে এর বর্তমান নামটি গ্রহণ করে। 
"জার্নালের" প্রাথমিক প্রকাশকদের মধ্যে নেব্রাস্কার প্রাক্তন সিনেটর থিওডোর পেপুন অন্তর্ভুক্ত ছিলেন, যিনি ১৮৮১ থেকে ১৮৮৫ সাল পর্যন্ত এই কাগজের মালিক এবং পরিচালনায় ছিলেন। পেপুনের অধীনে, কাগজটি র‌্যাডিকেল রিপাবলিকান রাজনীতির প্রচারের জন্য পরিচিত ছিল।
ফলস সিটি জার্নালটি ১ সেপ্টেম্বর, ২০১৭-এ রিচার্ড এল. হালবার্টের কাছে বিক্রি করা হয়েছিল
দ্য প্রগ্রেস

দ্য প্রগ্রেস হল একটি সাপ্তাহিক সংবাদপত্র, যা নিউ জার্সির এসেক্স কাউন্টির পশ্চিমাঞ্চলের ছয়টি শহর জুড়ে প্রকাশিত হয়। শহরগুলি হল ক্যালওয়েল, নর্থ ক্যাল্ডওয়েল, ওয়েস্ট ক্যালওয়েল, ফেয়ারফিল্ড, রোজল্যান্ড এবং এসেক্স ফেলস। সংবাদপত্রটি প্রতিষ্ঠিত হয়েছিল আরও ১০০ বছর আগে। মে ২০১৪ সালে সাপ্তাহিক পরিশোধিত সঞ্চালন ছিল ৩,৯০৫। এর মালিক হল নিউ জার্সি হিলস মিডিয়া গ্রুপের, যারা ১৯৯৮ সালে এর সহ-মালিক জন এ. সুলিভান তৃতীয় এবং জিন কনলনের কাছ থেকে স্বাধীন পত্রিকাটি কিনেছিল। ওয়েস্ট ক্যালওয়েলের কনলন ১৯৬৯ সালে দ্য প্রগ্রেসে কাজ শুরু করেন এবং ১৯৮৭ সালে সহ-মালিক হন। ১৯৯৮ থেকে ২০০৮ সাল পর্যন্ত ক্যালওয়েলের রিতা আনান-ব্র্যাডি সম্পাদক ছিলেন, তিনি ২০১৯-এ অবসর গ্রহণ করেন। ২০১৪ থেকে ২০১৮ পর্যন্ত সম্পাদক ছিলেন রাশ ক্রিস্টোলিনি। তাঁর স্থলাভিষিক্ত হন বর্তমান সম্পাদক ক্যাথি শিউফ।
ইলিয়াস উদ্দীন বিশ্বাস

ইলিয়াস উদ্দীন বিশ্বাস (জন্ম: ১৫ ডিসেম্বর ১৯৬৪) একজন বাংলাদেশী শিক্ষাবিদ। তিনি শাহজালাল বিজ্ঞান ও প্রযুক্তি বিশ্ববিদ্যালয়ের (শাবিপ্রবি) গণিত বিভাগের অধ্যাপক এবং সিলেটে অবস্থিত নর্থ ইস্ট ইউনিভার্সিটি বাংলাদেশের বর্তমান উপাচার্য। এ পদে নিয়োগ লাভের আগে তিনি শাবিপ্রবির কোষাধ্যক্ষ ও ভারপ্রাপ্ত উপাচার্য হিসেবে দায়িত্ব পালন করেন।
ইলিয়াস উদ্দীন বিশ্বাস ১৯৬৪ সালের ১৫ ডিসেম্বর রাজশাহীর গোদাগাড়ী উপজেলার নবীনগর গ্রামে জন্মগ্রহণ করেন। তারা বাবা তৈমুর রহমান বিশ্বাস এবং মা জুমরুতুন নেসা।
ইলিয়াস উদ্দীন রাজশাহী বিশ্ববিদ্যালয়ের গণিত বিভাগ থেকে ১৯৮৫ সালে স্নাতক এবং ১৯৮৬ সালে স্নাতকোত্তর ডিগ্রি লাভ করেন। একই বিশ্ববিদ্যালয় থেকে তিনি ১৯৯৮ সালে পিএইচডি ডিগ্রি অর্জন করেন।
ইলিয়াস উদ্দীন বিশ্বাস ১৯৯৪ সালে শাহজালাল বিজ্ঞান ও প্রযুক্তি বিশ্ববিদ্যালয়ের গণিত বিভাগে প্রভাষক হিসেবে যোগদান করেন। ২০০৭ সালে তিনি অধ্যাপক পদে পদোন্নতি লাভ করেন এবং ২০১৭ সালে গ্রেড-১ অধ্যাপক হন।
অধ্যাপনা ও গবেষণার পাশাপাশি তিনি দুই মেয়াদে আট বছর শাবিপ্রবির কোষাধ্যক্ষ হিসেবে দায়িত্ব পালন করেন। কোষাধ্যক্ষ থাকাকালীন বিভিন্ন মেয়াদে ভারপ্রাপ্ত উপাচার্যের দায়িত্ব পালন করারও অভিজ্ঞতা রয়েছে তার। এছাড়া তিনি শাবিপ্রবির গণিত বিভাগের বিভাগীয় প্রধান, ছাত্র উপদেশ ও নির্দেশনা দপ্তরের পরিচালক, ভৌত বিজ্ঞান অনুষদের ডিন, আবাসিক হলের প্রভোস্টসহ বিভিন্ন গুরুত্বপূর্ণ দায়িত্ব পালন করেছেন। তিনি লিয়েনে জগন্নাথ বিশ্ববিদ্যালয়ের গণিত বিভাগের অধ্যাপক এবং কম্পিউটার সায়েন্স অ্যান্ড ইঞ্জিনিয়ারিং বিভাগের সভাপতি হিসেবেও দায়িত্ব পালন করেন।
ইলিয়াস উদ্দীন বিশ্বাস ২০২১ সালের ১১ জানুয়ারি সিলেটে অবস্থিত নর্থ ইস্ট ইউনিভার্সিটি বাংলাদেশ এর উপাচার্য হিসেবে নিয়োগ লাভ করেন এবং আনুষ্ঠানিকভাবে ১২ জানুয়ারি পরবর্তী চার বছরের জন্য বিশ্ববিদ্যালয়টির উপাচার্যের দায়িত্বভার গ্রহণ করেন।
ইলিয়াস উদ্দীন বিশ্বাস শিক্ষকতার পাশাপাশি নিয়মিত লেখালিখিতে যুক্ত। তার প্রকাশিত উল্লেখযোগ্য বইয়ের মধ্যে রয়েছে:
ইলিয়াস উদ্দীন বিভিন্ন পেশাজীবী সংগঠনের সক্রিয় সদস্য। তিনি বাংলাদেশ বিশ্ববিদ্যালয় শিক্ষক সমিতি ফেডারেশনের যুগ্ম মহাসচিব হিসেবে দায়িত্ব পালন করেছেন।
মুকসুদপুর ইউনিয়ন, দোহার

মুকসুদপুর ইউনিয়ন বাংলাদেশের ঢাকা বিভাগের ঢাকা জেলার দোহার উপজেলার অন্তর্গত একটি ইউনিয়ন। ইউনিয়ন পরিষদের উত্তরে আছে নবাবগঞ্জ, দক্ষিণে পদ্মা নদী, পূর্বে মুন্সীগঞ্জ জেলার বাঘড়া ইউনিয়ন, পশ্চিমে নারিশা ইউনিয়ন অবস্থিত। 
গ্রামের সংখ্যা: ১৮টি<br>
মৌজার সংখ্যা: ০৫টি<br>
মোট জনসংখ্যা: ৩৩,০০০ জন (প্রায়)
মোট ভোটার সংখ্যা: ১৪,৯৭০ জন।
শিক্ষার হার: ৫০.২৩%।<br>
শিক্ষা প্রতিষ্ঠান:
বর্তমান চেয়ারম্যান: মোঃ আঃ হান্নান খান<br>
প্রাক্তন চেয়ারম্যানগণের তালিকা:
ওয়েবসাইট
বাইকনুর কসমাদ্রোম

বাইকনুর কসমাদ্রোম রাশিয়ার কাছে ইজারা দেওয়া দক্ষিণ কাজাখস্তানের একটি অঞ্চলের মহাকাশ বন্দর। কসমাদ্রোমটি কক্ষীয় ও মানব উৎক্ষেপণের ক্ষেত্রে বিশ্বের প্রথম মহাকাশ বন্দর ও বৃহত্তম (অঞ্চল) পরিচালনাগত মহাকাশ উৎক্ষেপণ সুবিধা। মহাকাশ বন্দরটি আরাল সাগরের প্রায় ২০০ কিলোমিটার (১২০ মাইল) পূর্বে এবং সির দরিয়া নদীর উত্তরে বাইকনুরের মরু প্রান্তরে তিউরতম রেল স্টেশনের নিকট সমুদ্রতল থেকে প্রায় ৯০ মিটার (৩০০ ফুট) উপরে অবস্থিত।
এটি বর্তমানে কাজাখ সরকার ২০৫০ সাল পর্যন্ত রাশিয়ার কাছে ইজারা প্রদান করেছে এবং রসকসমস স্টেট কর্পোরেশন ও রুশ মহাকাশ বাহিনী যৌথভাবে পরিচালনা করে।
ইজারাভুক্ত এই অঞ্চলের আকৃতি উপবৃত্তাকার। অঞ্চলটি ৯০ কিলোমিটার (৫৬ মাইল) পূর্ব-পশ্চিমে ও ৮৫ কিলোমিটার (৫৩ মাইল) উত্তর-দক্ষিণে বিস্তৃত এবং এর কেন্দ্রে কসমাদ্রোম অবস্থিত। এটি মূলত সোভিয়েত ইউনিয়ন ১৯৫০-এর দশকের শেষদিকে সোভিয়েত মহাকাশ কর্মসূচির কার্যক্রমসমূহের ভিত্তি হিসাবে নির্মিত হয়। বর্তমান রুশ মহাকাশ কর্মসূচির আওতায় বাইকনুর একটি ব্যস্ত মহাকাশ বন্দর হিসাবে কাজ করে, যেখানে বহু বাণিজ্যিক, সামরিক ও বৈজ্ঞানিক অভিযান বার্ষিকভাবে উৎক্ষেপণ করা হয়। সমস্ত ক্রুযুক্ত রুশ মহাকাশ উড়ান বাইকনুর থেকে উৎক্ষেপণ করা হয়।
প্রথম কৃত্রিম উপগ্রহ স্পুটনিক ১ ও প্রথম মানব মহাকাশ উড়ান ভোস্টক ১ বাইকনুর থেকে উৎক্ষেপণ করা হয়। উভয় অভিযানের জন্য ব্যবহৃত উৎক্ষেপক মঞ্চটির নামকরণ ভোস্টক ১ এর চালক ও মহাকাশের প্রথম মানব সোভিয়েত রুশ মহাকাশচারী ইউরি গ্যাগারিনের সম্মানে গ্যাগারিন'স স্টার্ট করা হয়।
ওরেল (মহাকাশযান)

ওরেল() বা ওরিওল, পূর্বে ফেডারেশন ও পিপিটিএস হল রসকোমোসের একটি প্রকল্প, যা একটি নতুন প্রজন্মের আংশিক পুনরায় ব্যবহারযোগ্য ক্রু মহাকাশযানের উন্নয়নে নিয়োজিত রয়েছে।
দাপ্তরিক নাম ২০১৬ পর্যন্ত "নিউ জেনারেশন পাইলটেড ট্রান্সপোর্ট শিপ" বা "পিটিকে এনপি" ছিল। প্রকল্পের লক্ষ্য হল প্রাক্তন সোভিয়েত ইউনিয়ন দ্বারা নিন্ম পৃথিবী কক্ষপথ ও চন্দ্র কার্যক্রম পরিচালনার জন্য সমর্থিত সয়ুজ মহাকাশযানের প্রতিস্থাপনের জন্য একটি পরবর্তী প্রজন্মের মহাকাশযানের উন্নয়ন করা। এটি মার্কিন ওরিওন বা বাণিজ্যিক ক্রু উন্নয়ন মহাকাশযানের অনুরূপ।
রাশিয়া ও ইউরোপীয় স্পেস এজেন্সির (ইএসএ) দ্বারা ক্রু স্পেস ট্রান্সপোর্টেশন সিস্টেমের (সিএসটিএস) সহ-উন্নয়নে ব্যর্থ প্রয়াসের পরে পিপিটিএস প্রকল্প শুরু হয়। ইএসএ সদস্য দেশসমূহ ২০০৬ সালে ওয়ার্কশেয়ার নিয়ে উদ্বেগ প্রকাশ করার পরে ক্লিপারকে অর্থায়ন করতে অস্বীকার করে, এর পরে 'রাশিয়ায় প্রযুক্তি হস্তান্তর করা হলে তা সামরিক উদ্দেশ্যে ব্যবহার করা হতে পারে' এমন সন্দেহের কারণে আবার সিএসটিএস-এর উন্নয়নে অর্থায়ন করতে অস্বীকার করে, রাশিয়ান ফেডারেল স্পেস এজেন্সি একটি নতুন ক্রু মহাকাশ যানের আদেশ রুশ সংস্থাসমূহকে প্রদান করে। আরকেকে এনার্জিয়াকে ২০১৩ সালের ১৯শে ডিসেম্বর একটি উন্নয়ন চুক্তি প্রদান করা হয়।
ওরেলের উদ্দেশ্য চার জন ক্রুকে পৃথিবীর কক্ষপথে ও তার বাইরেও ৩০ দিনের অভিযানে বহন করতে সক্ষমতা অর্জন করা। এটি যদি কোনও মহাকাশ স্টেশনে ডক করা হয় তবে এক বছর পর্যন্ত মহাকাশে থাকতে সক্ষম হবে, যা সযুজ মহাকাশযানের দ্বিগুণ। মহাকাশযানটি লুনার অরবিটাল স্টেশন নামে একটি মহাকাশ স্টেশন স্থাপনের পরিকল্পনা সহ চন্দ্র কক্ষপথে মহাকাশচারী প্রেরণ করবে।
রসকমস মহাকাশযানের কয়েকটি সংস্করণ কল্পনা করেছে, যা পৃথিবীর নিন্ম কক্ষপথ, চান্দ্র ও ক্রুবিহীন অভিযানের বৈশিষ্ট্যযুক্ত।
প্রস্তাবিত মহাকাশযানের ২০০৯ সালে প্রকাশিত তথ্যে ইঙ্গিত দেওয়া হয়, যে মহাকাশযানটির পৃথিবী প্রদক্ষিণকারী সংস্করণে ১২ টন ভর ও ছয়জন ক্রু থাকবে, সাথে ৫০০ কেজিরও বেশি পণ্যসম্ভার থাকবে। এটি ৩০ দিনের দীর্ঘ স্বায়ত্তশাসন অভিযানে বা এক বছর ব্যাপী সময়ের অভিযানের জন্য কক্ষপথের ৫১.৬ ডিগ্রি প্রবণতায় আইএসএস-এর সাথে ডক করা এবং ভবিষ্যতে ভাস্তোচিনি থেকে রুশ মহাকাশ স্টেশনকে কক্ষপথের ৫১.৮ ডিগ্রি প্রবণতায় উৎক্ষেপণ করতে সক্ষম হবে। [17]
চন্দ্র সংস্করণটি ১৬.৫ টন ওজন বিশিষ্ট হবে, চারটি আসন থাকবে এবং ১০০ কেজি কার্গো সরবরাহ ও ফিরিয়ে আনতে সক্ষম হবে। এটি চাঁদের চারদিকে প্রদক্ষিণ করতে ১৪-দিনের অভিযানে উড়তে সক্ষম হবে, বা প্রস্তাবিত রুশ লুনার অরবিটাল স্টেশনে ২০০ দিন পর্যন্ত ডকিংয়ের মাধ্যমে থাকতে পারবে।
পিপিটিএস উৎক্ষেপণ করার জন্য ক্রু উৎক্ষেপক যান উন্নয়নের জন্য একটি আনুষ্ঠানিক শিল্প-প্রশস্ত দরপত্র ২০০৯ সালের প্রথম দিকে শুরু হয়। যদিও বিজয়ী সংস্থার নাম ঘোষণায় বিলম্ব হয়, রাশিয়ার অনেক বেসরকারি সূত্র অনুমান করেছে, যে সামারা ও কেবি মাশিনোস্ট্রোনিয়া ভিত্তিক টিএসএসকেবি প্রগ্রেস নতুন রকেটের উন্নয়নের নেতৃত্ব দেবে।
ওরেলের নতুন উৎক্ষেপক যান হিসাবে আঙ্গারা এ৫-এর ব্যবহৃত হওয়ার কথা ২০১২ সালের জুলাই মাসে জানা যায়। রুশ টিএএসএস এজেন্সি ২০২০ সালের ফেব্রুয়ারি মাসে জানিয়েছিল যে ২০২৫ সালে প্রথম মানব উড়ানের পরিকল্পনা নিয়ে ২০২৩ সালে ওরেলের "ফ্লাইট মডেল"-এর প্রথম উৎক্ষেপণের আশা করা হচ্ছে। মহাকাশযানটি ভাস্তোচিনি কসমাদ্রোম থেকে একটি আঙ্গারা এ৫ রকেটের দ্বারা বহন করা হবে।
রাশিয়ার মহাকাশ আধিকারিকরা আঙ্গারা-৫ রকেটের সংশোধিত সংস্করণের দ্বারা পরবর্তী প্রজন্মের মহাকাশযানটি উৎক্ষেপণ করার পরিকল্পনা বাদ দিয়েছে এবং এর পরিবর্তে ফেনিকস ও সুনকার প্রকল্পের মধ্যে সম্প্রতি ধারণ করা সয়ুজ-৫ বুস্টারকে নির্বাচিত করা হয়েছে।
জেমস উপসাগর

জেমস উপসাগর (; ক্রি: Wînipekw) হচ্ছে কানাডার হাডসন উপসাগরের দক্ষিণ প্রান্তে অবস্থিত একটি বৃহত জলভাগ। এই উভয় জলভাগই উত্তর মহাসাগর থেকে বিস্তৃত হয়েছে, যার মধ্যে সর্ব-দক্ষিণের অংশটিকে জেমস উপসাগর বলে চিহ্নিত করা হয়। এটি কানাডার কুইবেক এবং অন্টারিও প্রদেশের সীমানায় অবস্থিত। এই উপসাগরের মধ্যস্থ দ্বীপগুলির মধ্যে বৃহত্তম দ্বীপটি হচ্ছে নুনাভুট প্রদেশের আকিমিস্কি দ্বীপ।
জেমস উপসাগর উত্তর মহাসাগরীয় দ্বীপপুঞ্জের দক্ষিণাঞ্চলীয় সামুদ্রিক বাস্তু অঞ্চলের অংশ। এর উপকূলীয় অঞ্চলগুলি মূলত হাডসন সমভূমির অংশ হলেও কুইবেক সীমান্তবর্তী উত্তর-পূর্ব উপকূলীয় এলাকাটি দৃঢ় তাইগা বাস্তু এলাকায় পড়েছে। ‌এই অঞ্চলের একটি বড় অংশ মেরু ভাল্লুকের চারণভূমি। জেমস উপসাগর বরাবর রিংযুক্ত সিলকে সচরাচর ঘুরে বেড়াতে দেখা যায় এবং মেরু ভালুকগুলি খাদ্য হিসাবে এই সিলগুলিকে শিকার করতে দেখা যায়। জেমস উপসাগর অববাহিকায় যেসকল বেলুগা তিমি দেখতে পাওয়া যায় তারা হডসন উপসাগরে প্রাপ্ত তিমিদের থেকে ভিন্ন।
জেমস উপসাগরে কয়েকশ নদী পতিত হয়েছে।
আবুল হাসান আলী হাসানী নদভীর উপর লিখিত গ্রন্থপঞ্জি

"আবুল হাসান আলী হাসানী নদভীর উপর লিখিত গ্রন্থপঞ্জি" নামের এই তালিকায় বিংশ শতাব্দীর ভারতীয় ইসলামি চিন্তাবিদ, বুদ্ধিজীবী, সাহিত্যিক, ঐতিহাসিক, বাগ্মী ও দার্শনিক আবুল হাসান আলী হাসানী নদভীর জীবন ও কর্মের উপর রচিত প্রধান কাজ সমূহ এপিএ শৈলীতে অন্তর্ভুক্ত করা হবে। ১৯৮৩ সালে তিনি আত্মজীবনী রচনা শুরু করেন। যা "কারওয়ানে যিন্দেগী" নামে ১৯৯৯ সাল পর্যন্ত ৭ খণ্ডে প্রকাশিত হয়।
বডলিয়ান গ্রন্থাগার

বডলিয়ান গ্রন্থাগার (ইংরেজি: Bodleian Library; ) হল অক্সফোর্ড বিশ্ববিদ্যালয়ের প্রধান গবেষণা গ্রন্থাগার। প্রতিষ্ঠাতা স্যার টমার বডলির নামাঙ্কিত এই গ্রন্থাগারটি ইউরোপের প্রাচীনতম গ্রন্থাগারগুলির অন্যতম। এই গ্রন্থাগারটি ব্রিটিশ গ্রন্থাগারের পরেই ব্রিটেনের দ্বিতীয় বৃহত্তম গ্রন্থাগার। এই গ্রন্থাগারে সংরক্ষিত মুদ্রিত বই ও নথিপত্রের সংখ্যা ১ কোটি ৩০ লক্ষেরও বেশি। লিগ্যাল ডিপোজিট লাইব্রেরিজ অ্যাক্ট ২০০০৩ অনুযায়ী, বডলিয়ান গ্রন্থাগার হল যুক্তরাজ্যের ছয়টি লিগ্যাল ডিপোজিট গ্রন্থাগারের অন্যতম। আইরিশ আইন অনুযায়ী, আয়ারল্যান্ড প্রজাতন্ত্রে প্রকাশিত প্রতিটি বইয়ের একটি করে কপির জন্য এই গ্রন্থাগার অনুরোধ জানাতে পারে। অক্সফোর্ডের গবেষকদের কাছে "বডলি" বা "দ্য বড" নামে পরিচিত এই গ্রন্থাগারটি প্রধানত একটি রেফারেন্স লাইব্রেরি এবং সাধারণভাবে এই গ্রন্থাগারের রিডিং রুমগুলি থেকে নথিপত্র অন্যত্র সরানো যায় না।
২০০০ সালে অক্সফোর্ড বিশ্ববিদ্যালয়ের বেশ কয়েকটি গ্রন্থাগারকে প্রশাসনিক উদ্দেশ্যে একক প্রকল্পের আওতায় আনা হয়। গোড়ার দিকে প্রকল্পটির নাম ছিল অক্সফোর্ড ইউনিভার্সিটি লাইব্রেরি সার্ভিস (ওইউএলএস)। ২০১০ সাল থেকে এটির নাম হয় বডলিয়ান লাইব্রেরিজ। বডলিয়ান গ্রন্থাগার এই প্রকল্পের অন্তর্ভুক্ত গ্রন্থাগারগুলির মধ্যে বৃহত্তম।
অক্সফোর্ড বিশ্ববিদ্যালয়ের সকল কলেজেরই নিজস্ব গ্রন্থাগার আছে, যার মধ্যে অনেকগুলিই বডলিয়ান গ্রন্থাগার প্রতিষ্ঠার অনেক আগে প্রতিষ্ঠিত হয় এবং এই গ্রন্থাগারগুলির প্রতিটিই বডলিয়ান গ্রন্থাগার থেকে সম্পূর্ণরূপে পৃথক। অবশ্য সেই গ্রন্থাগারগুলিও সোলো (সার্চ অক্সফোর্ড লাইব্রেরিজ অনলাইন) অর্থাৎ বডলিয়ান গ্রন্থাগারের অনলাইন ইউনিয়ন ক্যাটালগ প্রকল্পে অংশগ্রহণ করে। ২০১৫ সালে বডলিয়ান গ্রন্থাগারের অভিলেখাগারের বৃহত্তম অংশ ডিজিটালকৃত করে সর্বসাধারণের জন্য অনলাইনে প্রকাশ করা হয়।
হেরম্বচন্দ্র মৈত্র

হেরম্বচন্দ্র মৈত্র (১৮৫৭ ― ১৬ জানুয়ারি ১৯৩৮) ছিলেন ব্রাহ্ম সমাজের দোর্দণ্ডপ্রতাপ নেতা ও খ্যাতনামা বাঙালি শিক্ষাবিদ।
হেরম্বচন্দ্র মৈত্রর জন্ম ব্রিটিশ ভারতের অবিভক্ত নদীয়া জেলার কুষ্টিয়া মহকুমার কুমারখালীর যদুবয়রা গ্রামে। পিতা চাঁদমোহন মৈত্র। তিনি কলকাতার প্রেসিডেন্সি কলেজ হতে ইংরাজী সাহিত্যের স্নাতক হন। তার সহপাঠী ছিলেন আশুতোষ মুখোপাধ্যায়, ব্রজেন্দ্রনাথ শীল, প্রফুল্লচন্দ্র রায়, ভূপেন্দ্রনাথ বসু প্রমুখেরা। কলকাতা বিশ্ববিদ্যালয় থেকে ইংরাজীতে এম.এ পাশ করেন। তিনি এমার্সনের উপরে গবেষণাধর্মী রচনার জন্য "গ্রিফিথ স্মৃতি পুরস্কার " লাভ করেন।
হেরম্বচন্দ্র কলকাতার সিটি কলেজের প্রায় ৩০ বছর অধ্যক্ষ এবং কলকাতা বিশ্ববিদ্যালয়ে ইংরাজী এম.এ ক্লাশের অধ্যাপক ছিলেন। তিনি কঠোর সদাচারী ও নীতিবাদী ছিলেন। সেকারণে বিভিন্ন বিষয়ে তার সাথে অনেকেরই বিরোধ দেখা দিত। অনেক সময় সে বিবাদ আদালত পর্যন্তও গড়াত। ইংরাজী ভাষায় তার রচিত বহু প্রবন্ধ "মডার্ন রিভিউ" পত্রিকায় প্রকাশিত হয়। তিনি বাংলা সাপ্তাহিক পত্র "সঞ্জীবনী"-র অন্যতম প্রতিষ্ঠাতা ছিলেন। সাধারণ ব্রাহ্ম সমাজের আচার্য হিসাবে তার প্রদত্ত বক্তৃতাবলি বিশেষ উল্লেখযোগ্য। ব্রাহ্ম সমাজের মুখপত্র "দি ইন্ডিয়ান মেসেঞ্জার" পত্রিকার সম্পাদক ছিলেন এবং সমাজের প্রচারকার্যে ইউরোপ ও আমেরিকার বিভিন্ন দেশে ভ্রমণ করেন। স্যাডলার কমিশনে তিনি উচ্চ শিক্ষা বিষয়ে নিজের অভিমত পেশ করেছিলেন। তিনি এম্পায়ার ইউনিভার্সিটিজ কংগ্রেসে কলকাতা বিশ্ববিদ্যালয়ের সদস্য হয়ে যোগদান করেন। ১৯৩১ খ্রিস্টাব্দে কলকাতা বিশ্ববিদ্যালয় ডি. লিট উপাধিতে সম্মানিত করে। দক্ষিণ কলকাতার সাউথ সিটি কলেজের দিবা বিভাগটি হেরম্বচন্দ্র কলেজ নামে পরিচিত হয়।
হেরম্বচন্দ্র কুসুমকুমারী দেবীকে বিবাহ করেন। তাঁদের এক পুত্র অশোক মৈত্র এবং এক কন্যা নির্মলকুমারী। প্রখ্যাত বিজ্ঞানী পরিসংখ্যাতত্ত্ববিদ প্রশান্তচন্দ্র মহলানবিশ ছিলেন তার জামাতা।
নীতিবাদি অধ্যাপক হেরম্বচন্দ্র মৈত্র ১৯৩৮ খ্রিস্টাব্দের ১৬ ই জানুয়ারি পরলোক গমন করেন।
সিরাম (রক্ত)

সিরাম ( ) বা রক্তাম্বু হলো রক্তের তরল এবং দ্রবীভূত উপাদান যা রক্ত জমাট বাঁধতে দেয় না। সিরামকে, রক্ত তঞ্চন অপসারিত রক্তরস হিসাবে সংজ্ঞায়িত করা যেতে পারে। রক্ত তঞ্চনে ব্যবহৃত সমস্ত প্রোটিন সিরামের মধ্যে রয়েছে। এতে রয়েছেঃ ইলেক্ট্রোলাইটস, অ্যান্টিবডি, অ্যান্টিজেন, হরমোন ; এবং কোনও বহিরাগত পদার্থ (যেমন, ঔষধ বা অণুজীব)। এছাড়াও রয়েছে শ্বেত রক্তকণিকা (লিউকোসাইটস), লোহিত রক্তকণিকা (এরিথ্রোসাইটস), অণুচক্রিকা এবং ক্লটিং ফ্যাক্টর।
সিরাম বিষয়ক অধ্যয়নকে বলা হয় সেরোলজি । রক্তের টাইপিংয়ের পাশাপাশি অসংখ্য ডায়াগনস্টিক পরীক্ষায় সিরাম ব্যবহৃত হয়। বিভিন্ন অণুর ঘনত্ব পরিমাপ করা অনেক অ্যাপ্লিকেশনের জন্য দরকারী হতে পারে। যেমন ক্লিনিকাল পরীক্ষায় প্রার্থীর চিকিৎসা সূচক নির্ধারণ করা। 
সিরাম পাওয়ার জন্য, রক্তের নমুনা জমাট বাঁধার প্রয়োজন হয়। জমাট বাঁধা রক্ত থেকে রক্তকণিকা অপসারণ করার জন্য নমুনাটিকে সেন্ট্রিফিউজ করা হয়। ফলস্বরূপ সিরাম উৎপন্ন হবে। 
সংক্রামক রোগ থেকে সফলভাবে সুস্থ রোগীদের সিরাম (বা ইতোমধ্যে পুনরুদ্ধার) সেই রোগে আক্রান্ত অন্যান্য মানুষের চিকিৎসায় বায়োফার্মাসিউটিক্যাল হিসাবে ব্যবহার করা যেতে পারে। কারণ সফল পুনরুদ্ধারের দ্বারা উৎপন্ন অ্যান্টিবডিগুলি জীবাণুর বিরুদ্ধে কার্যকর শক্তিশালী যোদ্ধা। এই জাতীয় সুস্থ সিরাম (অ্যান্টিসিরাম) ইমিউনোথেরাপির একটি ফর্ম।
অন্যান্য অনেক ভর বিশেষ্যের মতো, নির্দিষ্ট অর্থে ব্যবহার করা হলে, সিরাম শব্দটিরও বহুবচন করা যেতে পারে। একাধিক ব্যক্তির একাধিক সিরাম নমুনার কথা বলতে (প্রতিটি অ্যান্টিবডির অনন্য জনসংখ্যা সহ), চিকিৎসকরা কখনও কখনও সিরা শব্দটি ব্যবহার করেন (ল্যাটিন বহুবচন, সিরামের বিপরীতে)।
ওহে শ্যাম

ওহে শ্যাম হলো ২০১৮ সালের "পোড়ামন ২" চলচ্চিত্রে ইমরান মাহমুদুল ও দিলশাদ নাহার কনার গাওয়া একটি গান। গানটি লিখেছেন শাহ আলম সরকার এবং সুর ও সঙ্গীতায়োজন করেছে ইমন সাহা। গানটির জন্য ২০১৯ সালে ইমরান ও কনা শ্রেষ্ঠ গায়ক বিভাগে মেরিল-প্রথম আলো পুরস্কার অর্জন করেন। এটি ২০১৮ সালের ২৫ মে জাজ মাল্টিমিডিয়ার ইউটিউব চ্যানেল প্রকাশ করা হয়।
ইউটিউবে গানটি মুক্তির প্রথম ছয়দিনে ১২ লক্ষের অধিক দেখা হয়। গানটি ৭ কোটিরও বেশিবার ইউটিউবে দেখা হয়েছে।
ইউটিউবে গানটির আনুষ্ঠানিক সঙ্গীত ভিডিও অনুসারে, গানটির কৃতিত্ব নিম্নে উল্লেখ করা হলো
চেকোস্লোভাকিয়া জাতীয় ফুটবল দল

চেকোস্লোভাকিয়া জাতীয় ফুটবল দল (, ) আন্তর্জাতিক ফুটবলে চেকোস্লোভাকিয়ার প্রতিনিধিত্বকারী পুরুষদের জাতীয় দল ছিল, যার সকল কার্যক্রম চেকোস্লোভাকিয়ার ফুটবলের সর্বোচ্চ নিয়ন্ত্রক সংস্থা চেকোস্লোভাক ফুটবল অ্যাসোসিয়েশন দ্বারা নিয়ন্ত্রিত হতো। এই দলটি ১৯২০ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফাের সদস্যপদ অর্জন করেছিল। ১৯২০ সালের ২০শে আগস্ট তারিখে, চেকোস্লোভাকিয়া প্রথমবারের মতো আন্তর্জাতিক খেলায় অংশগ্রহণ করেছিল; বেলজিয়ামের আন্টভের্পে অনুষ্ঠিত উক্ত ম্যাচে চেকোস্লোভাকিয়া যুগোস্লাভিয়াকে ৭–০ গোলের ব্যবধানে পরাজিত করেছিল। চেকোস্লোভাকিয়া বেশ কয়েকটি স্টেডিয়ামে তাদের হোম ম্যাচগুলো আয়োজন করতো।
এই দলটি ১৯৯২ সালে বিলুপ্ত হয়েছে। উক্ত বছরে চেকোস্লোভাকিয়া বিভক্ত হওয়ার সময় দলটি ১৯৯৪ ফিফা বিশ্বকাপ বাছাইপর্বে উয়েফার গ্রুপ ৪-এ অংশগ্রহণ করছিল; বিভক্ত হওয়ার পর দলটি উক্ত বাছাইপর্বে চেক ও স্লোভাকীয় প্রতিনিধি (, , ) হিসেবে অংশগ্রহণ করেছিল। বর্তমানে বিদ্যমান চেক প্রজাতন্ত্র জাতীয় ফুটবল দল চেকোস্লোভাকিয়ার উত্তরাধিকারী হিসেবে স্বীকৃত। অন্যদিকে, একটি নতুন দল স্লোভাকিয়া জাতীয় ফুটবল দল স্লোভাকিয়ার প্রতিনিধিত্ব করে।
চেকোস্লোভাকিয়া সর্বমোট ৮ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৩৪ এবং ১৯৬২ ফিফা বিশ্বকাপের ফাইনালে পৌঁছানো, যেখানে তারা যথাক্রমে ইতালি এবং ব্রাজিলের কাছে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে চেকোস্লোভাকিয়া অন্যতম সফল দল, যেখানে তারা ১৯৭৬ ইউরোপীয় ফুটবল চ্যাম্পিয়নশিপের শিরোপা জয়লাভ করেছে। এছাড়াও, গ্রীষ্মকালীন অলিম্পিকে চেকোস্লোভাকিয়ার সেরা সাফল্য হচ্ছে ১৯৮০ গ্রীষ্মকালীন অলিম্পিকে স্বর্ণ পদক জয়লাভ করা।
জদেনেক নেহোদা, মারিয়ান মাসনি, লাদিস্লাভ নোভাক, আডোলফ শেরার এবং আন্তোনিন পুচের মতো খেলোয়াড়গণ চেকোস্লোভাকিয়ার জার্সি গায়ে মাঠ কাঁপিয়েছিলেন।
ন্যাশনাল মিরর

ন্যাশনাল মিরর নাইজেরিয়ায় প্রকাশিত একটি দৈনিক পত্রিকা। এটি একটি ট্যাবলয়েড পত্রিকা। এটি ২০০৬ সালে প্রিন্স এমেকা ওবাসি প্রতিষ্ঠা করেছিলেন। সংস্করণগুলির মধ্যে রয়েছে "ডেইলি মিরর", "সেটারডে" "মিরর" এবং "সানডে মিরর" । ২০০৮ এর আগস্টে ব্যারিস্টার জিমো ইব্রাহিম এর ১০০% শেয়ার অর্জন করেছিলেন। ৫ মে ২০১০ গ্লোবাল মিডিয়া মিরর লিমিটেড, "ন্যাশনাল মিরর" এর প্রকাশক, নিউজওয়াচ কমিউনিকেশনস লিমিটেড, "নিউজওয়াচের" সাপ্তাহিক নিউজ ম্যাগাজিনের প্রকাশককে কিনে নিয়েছিল।
গেজেতা টেলিগ্রাফ

গেজেতা টেলিগ্রাফ আলবেনিয়ার তিরানায় প্রকাশিত একটি আলবেনিয়ান ভাষার দৈনিক পত্রিকা। 
এটি ২০০৫ সালে প্রতিষ্ঠিত হয়েছিল। কাগজটি তিরানা ভিত্তিক।
রিমাকাম্বজা

রিমাকাম্বজা আলবেনিয়াতে প্রকাশিত একটি আলবেনীয় ভাষার সংবাদপত্র।
পত্রিকাটির মালিক আবদি বালেটা, যিনি পার্টির অব ন্যাশনাল রিকভারির সদস্য।
খালক সোজি

খালক সোজি উজবেকিস্তান থেকে প্রকাশিত একটি রাষ্ট্রীয় চালিত উজবেক ভাষার সংবাদপত্র।
এটি একটি সরকারী মালিকানাধীন প্রকাশনা। আব্বাশন উসমানভ জুলাই ২০০৬ পর্যন্ত দৈনিকটির প্রধান সম্পাদক ছিলেন শুক্রত জব্বারভ তাঁর স্থলাভিষিক্ত হন। 
পত্রিকাটির একটি রুশ ভাষার ভগিনী প্রকাশনার রয়েছে, "নারদোনে স্লোভো" ।
নারোডনয়ে স্লোভো

নারোডনয়ে স্লোভো উজবেকিস্তান থেকে প্রকাশিত একটি রুশ ভাষার সংবাদপত্র। এটি সরকার কর্তৃক পরিচালিত। পত্রিকাটির একটি উজবেক ভাষার ভগিনী প্রকাশনা রয়েছে, "খালক সোজি"।
দ্য এন্টারপ্রাইজ-টোকসিন

দ্য এন্টারপ্রাইজ-টোকসিন মার্কিন যুক্তরাষ্ট্রের মিসিসিপি অঙ্গরাজ্যের একটি সংবাদপত্র। ইন্ডিয়োনোলায় সংবাদপত্রটির অফিস রয়েছে। খবরের কাগজটি সানফ্লাওয়ার কাউন্টি এবং উত্তরের হামফ্রেস কাউন্টিতে বিতরণ করা হয়। এটি সাপ্তাহিক হিসাবে প্রতি বৃহস্পতিবার প্রকাশিত হয়।
দ্য গ্রীনউড কমনওয়েলথ

দ্য গ্রীনউড কমনওয়েলথ মিসিসিপির গ্রীনউড থেকে সেবা প্রদান ও পরিচালিত একটি সংবাদপত্র। এটি ১৮৯৬ সালে প্রকাশনা শুরু করে। গভর্নর এবং সিনেটর জেমস ভার্দামান বিশ শতকের গোড়ার দিকে এর সম্পাদক ছিলেন।
দ্য ক্রনিকল (ডেমিনিকা)

দ্য ক্রনিকল ক্যারিবীয় দ্বীপ দেশ ডোমিনিকার জাতীয় সংবাদপত্র। এটি ১৯০৯ সালে ডোমিনিকা ক্রনিকল নামে দ্বি-সাপ্তাহিক হিসাবে বিশপ ফিলিপ শেলফহাউটের দ্বারা শুরু হয়েছিল। বহু বছর ধরে, ১৯৯৬ সালে এর শিরোনাম থেকে "নতুন" বাদ না দেওয়া পর্যন্ত এটি "দ্য নিউ ক্রনিকল" হিসাবে পরিচিত ছিল।
অফিসিয়াল গেজেট দ্য বাহামাস

অফিসিয়াল গেজেটে দ্য বাহামাস হল বাহামার সরকারি গেজেট। মন্ত্রিপরিষদ অফিস কর্তৃক আইনের ধারার অধীনে গেজেটটি নাসাউতে প্রকাশিত হয়েছে। বাহামিয়ান আইনে যেখানেই "গেজেট" শব্দটি ব্যবহৃত হয়েছে, এটি বাহামার "দাপ্তরিক গেজেট" বা জারি করা কোনও "পরিপূরক" বা "অসাধারণ গেজেটকে" বোঝায়। সরকারী গেজেট সাপ্তাহিক প্রকাশিত হয় তবে অন্যান্য গেজেটগুলি প্রয়োজনীয় হিসাবে জারি করা হয়। আইন অনুসারে "গেজেট" শব্দের অন্তর্ভুক্ত রয়েছে "বাহামাতে প্রকাশিত এবং সাধারণ প্রচারে যে কোনও সংবাদপত্র এবং গভর্নর জেনারেলের আদেশক্রমে গেজেট হিসাবে মনোনীত"। 
বাহামাসের অফিশিয়াল গেজেট জন ওয়েলস 1783 সালে প্রকাশ করেছিলেন। জন ওয়েলস ছিলেন অনুগত, যিনি প্রিন্টিং প্রেসটি বাহামায় নিয়ে এসেছিলেন।
অফিসিয়াল গেজেট (বার্বাডোস)

অফিসিয়াল গেজেট বার্বাডোসের সরকারি গেজেট। এটি ১৯৬৬ সাল থেকে ব্রিজটাউনে প্রকাশিত হচ্ছে।
চাঁপাইনবাবগঞ্জ কামিল মাদরাসা

চাঁপাইনবাবগঞ্জ কামিল মাদরাসা রাজশাহী বিভাগের চাঁপাইনবাবগঞ্জ জেলার সদর উপজেলার একটি বিখ্যাত কামিল মাদ্রাসা ও ইসলামী শিক্ষাপ্রতিষ্ঠান। ১৯৬৪ সালে প্রতিষ্ঠিত এই আলিয়া মাদ্রাসা প্রতিষ্ঠা লাভ করেছিলো। বর্তমানে এই মাদ্রাসাটি ইসলামি আরবি বিশ্ববিদ্যালয় অধিভুক্ত আলিয়া মাদ্রাসা। এই মাদ্রাসার বর্তমান অধ্যক্ষের নাম ড. এমরান হোসাইন।
চাঁপাইনবাবগঞ্জ জেলায় ইসলামি শিক্ষা বিস্তার ঘটানোর জন্য ১৯৬৪ সালের ১৬ জুলাই এই মাদ্রাসা চাঁপাইনবাবগঞ্জ শহরে প্রতিষ্ঠা করা হয়। এক বছরের মধ্যেই ১৯৬৫ সালের ৭ জানুয়ারি মাদ্রাসাটি সরকার কর্তৃক অনুমোদন লাভ করে। ২০০৬ সালে মাদ্রাসাটি ফাজিল ও কামিল উচ্চ শিক্ষা ডিগ্রি প্রদানের জন্য ইসলামী বিশ্ববিদ্যালয়, বাংলাদেশের অধিভুক্ত হয়। পরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি ইসলামি আরবি বিশ্ববিদ্যালয়ে স্থানান্তরিত হয়।
চাঁপাইনবাবগঞ্জ কামিল মাদরাসা উল্লেখযোগ্য ব্যক্তিবর্গের তালিকা নিম্নে দেখুন
আগলা ইউনিয়ন

আগলা ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
গ্রামের সংখ্যা: ১২টি<br>
মৌজার সংখ্যা: ১১টি<br>
মোট জনসংখ্যা: ১৮,৩৮৩ জন।
সাক্ষরতার হার: ৭৫%।<br>
শিক্ষা প্রতিষ্ঠান:
মহাকবি কায়কোবাদের বাড়ি: নবাবগঞ্জের আগলা পূর্বপাড়া গ্রামে কায়কোবাদের বাড়ি অবস্থিত।
পূর্বপাড়া মিয়াবাড়ী মসজিদ:
বর্তমান চেয়ারম্যান: শিরিন চৌধুরী<br>
প্রাক্তন চেয়ারম্যানগণের তালিকা:
কালুয়াহাটি, খানহাটি, গকুলনগর, চরচরিয়া, চর মধুচরীয়া, ছাতিয়া, টিকরপুর, দিনাজপুর, পূর্বপাড়া, বেনুখালী, মাঝপাড়া, মোহনপুর।
ওয়েবসাইট
কলাকোপা ইউনিয়ন

কলাকোপা ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন। উপজেলা সদর সম্পূর্ণ অত্র কলাকোপা ইউনিয়নের অন্তর্গত।
গ্রামের সংখ্যা: ২৮টি<br>
মৌজার সংখ্যা: ১১টি<br>
মোট জনসংখ্যা: ২২,৪৫৪ জন (প্রায়)<br>
ভোটার সংখ্যা: ১৪,০৮১ জন (পুরুষ- ৬,৪৩৭ জন এবং মহিলা- ৭,৬৪৪ জন)।
সাক্ষরতার হার: ৭০%।<br>
শিক্ষা প্রতিষ্ঠান:
ব্রজ নিকেতন (জজ বাড়ি): কলাকোপা ইউনয়নের ব্রজ নিকেতন বিনোদনের এক অপূর্ব স্থান। ব্রজ নিকেতন স্থানীয়ভাবে জজ বাড়ি নামেও পরিচিত। ব্রজ নিকেতনের চোখ ধাঁধানো নির্মাণশৈলী দেখে মুগ্ধ হতে হয় দর্শনার্থীদের।
বর্তমান চেয়ারম্যান: মোঃ ইব্রাহীম খলিল।<br>
প্রাক্তন চেয়ারম্যানগণের তালিকা:
আমিরপুর, কাশিমপুর, খন্দকার নোয়াদ্দা, খন্দকারহাটি, গোপালপুর, গোপিকান্তপুর, গোয়ালনগর, জালালপুর, নবাবগঞ্জ, পশ্চিম সমসাবাদ, পানালিয়া, পীরমামুদিয়া, পুকুরপাড়, পূর্ব সমসাবাদ, বড়নগর, বাগমারা, বাগহাটি, বিবিরচর, বৈকন্ঠপুর, বৌরাহাটি, ভুইয়াহাটি, মধ্যনগর, মহাজনপুর, মাধবপুর, রাজপাড়া, রাজারামপুর, রায়হাটি, শুরগঞ্জ । 
ওয়েবসাইট
শিবরাম শঙ্কর আপ্তে

শিবরাম শঙ্কর আপ্তে (), দাদাসাহেব আপ্তে নামেও পরিচিত (১৯০৭ – ১০ অক্টোবর,১৯৮৫), যিনি বিশ্ব হিন্দু পরিষদের প্রতিষ্ঠাতা এবং প্রথম সাধারণ সম্পাদক ছিলেন।
তিনি ইউনাইটেড প্রেস অফ ইন্ডিয়ার সাংবাদিক হিসাবে কাজ করতেন এবং পরবর্তীতে হিন্দুস্থান সমাচার নামে একটি নিউজ এজেন্সি প্রতিষ্ঠা করেছিলেন।
তিনি মারাঠি ব্রাহ্মণ পরিবারে জন্মগ্রহণ করেছিলেন।
দুর্গা বাহিনী

দুর্গা বাহিনী (আইএসও: Durgā Vāhinī ) ("Carrier of Durga") হল হিন্দুত্ববাদে বিশ্বাসী বিশ্ব হিন্দু পরিষদ (ভিএইচপি) এর মহিলা দল। এটি ১৯৯১ সালে প্রতিষ্ঠিত হয় এবং এর প্রতিষ্ঠাতা চেয়ারপারসন হলেন সাধ্বী ঋতম্ভরাজী। বিশ্ব হিন্দু পরিষদ জানিয়েছে যে দুর্গা বাহিনীর উদ্দেশ্য আরও বেশি মহিলাকে প্রার্থনা সভা এবং সাংস্কৃতিক কর্মকাণ্ডে অংশ নিতে উৎসাহিত করা। সংগঠনের সিনিয়র নেতা কল্পনা বয়াশ বলেন যে দুর্গা বাহিনী সদস্যরা "শারীরিক, মানসিক এবং জ্ঞান বিকাশে" নিজেকে উৎসর্গ করেন। সংস্থার লক্ষ্য হল কষ্টের সময় হিন্দু পরিবারগুলিকে সহায়তা করে এবং সামাজিক সেবা প্রদানের মাধ্যমে হিন্দু সংহতি প্রতিষ্ঠা করা। বৈষের মতে, ২০০২ সাল পর্যন্ত এই গ্রুপের মোট সদস্যপদ ৮,০০০ এবং আহমেদাবাদে এর এক হাজার সদস্য রয়েছেন।
দুর্গা বাহিনী প্রায়শই কট্টরপন্থী বজরং দলের মহিলা মুখ হিসাবে বিবেচিত হয় এবং তাদের বিরুদ্ধে ধর্মীয় সংখ্যালঘুদের বিরুদ্ধে সহিংসতা প্ররোচিত করতে সক্রিয়ভাবে অবদানের অভিযোগ রয়েছে। সংগঠনটিকে জঙ্গি সংগঠন, ডানপন্থী ধর্মীয় উগ্রবাদী গোষ্ঠী হিসাবে বর্ণনা করা হয়েছে। দুর্গা বাহিনী আক্রমণাত্মকভাবে কম আয়ের উপার্জনকারী এবং নিম্ন বর্ণের পরিবার থেকে যুবতীদের নিয়োগ দেয়। সদস্যরা কারাতে এবং লাঠি শিখে এবং আদর্শিক শিক্ষা পায়।
গোল্ডেন ফ্রেশ ল্যান্ড

গোল্ডেন ফ্রেশ ল্যান্ড ( ) মিয়ানমারে প্রকাশিত একটি সংবাদপত্র। আইন পরিবর্তনের কারণে, কাগজটি ১ এপ্রিল ২০১৩ থেকে প্রকাশ করা শুরু হয়েছিল। এর পরিচালক খিন মাউং লে, যিনি ১৯৬৪ এর আগে "মোগিও ডেইলিতে" কাজ করেছিলেন এবং সরকারের বিরুদ্ধে কথা বলার জন্য একাধিকবার কারাগারে বন্দী ছিলেন।
ভিয়েনতিয়েন মাই

ভিয়েনতিয়েন মাই একটি লাও ভাষার সংবাদপত্র, যা লাওস সরকার কর্তৃক রাজধানী এবং বৃহত্তম শহর ভিয়েন্তেনে প্রকাশিত হয়। এটি প্রথমে ভিয়েন্তিয়ান পোস্ট নামে পরিচিত ছিল, তবে লাও জনগণের বিপ্লবী পার্টি (এলপিআরপি) ক্ষমতা গ্রহণের পরে ১৯৭৫ সালে এর বর্তমান নামকরণ করা হয়েছিল। এটি সরকার ও এলপিআরপির অবস্থান প্রতিফলিত করে।
দ্য স্ট্যান্ডার্ড (জিম্বাবুয়ে)

দ্য স্ট্যান্ডার্ড জিম্বাবুয়ের একটি সাপ্তাহিক রবিবারের পত্রিকা। এটি এএমএইচ গ্রুপের একটি অংশ, যারা "জিম্বাবুয়ে ইন্ডিপেন্ডেন্ট" এবং "নিউজডে" পত্রিকারও মালিক ।
ব্রিটিশ সাউথ আফ্রিকা কোম্পানি গভার্নমেন্ট গেজেট

ব্রিটিশ সাউথ আফ্রিকা কোম্পানি গভার্নমেন্ট গেজেট ছিল ব্রিটিশ দক্ষিণ আফ্রিকা কোম্পানির সরকারি গেজেট।
গেজেটটি হারারেতে ১৮৯৪ থেকে ১৯২৩ সালের মধ্যে প্রকাশিত হয়েছিল ১৮৯৯ সালের ৩০ জুন অবধি এটি "রোডেসিয়া হেরাল্ডের" পরিপূরক হিসাবে জারি ছিল। 
১৯৩৩ সালে ব্রিটিশ সরকার কোম্পানির সনদ পুনর্নবীকরণ না করায় প্রকাশনা বন্ধ হয়ে যায়।
দ্য মঙ্গল ম্যাসেঞ্জার

দ্য মঙ্গল ম্যাসেঞ্জার হল মঙ্গোলিয়া থেকে প্রকাশিত প্রথম ইংরেজি ভাষার সংবাদপত্র। মঙ্গোলীয় বার্তা সংস্থা মনটসেম এটি চালু করেছিল। এটি একটি সরকারী মালিকানাধীন সংবাদপত্র।
এএনসি টুডে

এএনসি টুডে একটি সাপ্তাহিক ওয়েব-ভিত্তিক নিউজলেটার, যা আফ্রিকান ন্যাশনাল কংগ্রেস (এএনসি) দ্বারা প্রকাশিত হয়। এটি মূলত বর্তমান কর্মসূচী এবং এএনসির উদ্যোগের আপডেট নিয়ে গঠিত।
২০০১ সালে, এএনসি একটি অনলাইন দলীয় সংবাদপত্র "এএনসি টুডে - অনলাইন ভয়েস অব আফ্রিকান ন্যাশনাল কংগ্রেস" চালু করেছিল।
আটলান্টিক সান

আটলান্টিক সান দক্ষিণ আফ্রিকার কেপটাউনের পশ্চিম উপকূল অঞ্চলের একটি স্থানীয় সংবাদপত্র। "কেপ কমিউনিটি নিউজপেপারস" কর্তৃক অনুমোদিত, সংবাদপত্রটির নিজস্ব ওয়েবসাইট নেই, তবে তারা সংবাদ আইওএল এর মাধ্যমে বিতরণ করে থাকে।
সাউদার্ন সুবুর্বস ট্যাটলার

সাউদার্ন সুবুর্বস ট্যাটলার দক্ষিণ আফ্রিকার কেপ টাউনের দক্ষিণ শহরতলির একটি স্থানীয় সংবাদপত্র। এটি উডস্টক, অবজারভেটরি, মাউব্রে, রোনডোবসচ, রোনডোবসচ পূর্ব, নিউল্যান্ডস, ক্লেরামন্ট, পাইনল্যান্ডস, কেনিলওয়ার্থ এবং বিশপসকোর্ট এলাকা জুড়ে বিস্তৃত।
এন্টারটেইনমেন্ট এক্সপ্রেস

এন্টারটেইনমেন্ট এক্সপ্রেস হল একটি নাইজেরীয় সংবাদপত্র, যা জুলাই ২০১১ সালে চলচ্চিত্র, সংগীত এবং ক্রীড়াকে কেন্দ্র করে প্রতিষ্ঠিত হয়েছিল।
উত্তরা পশ্চিম থানা

উত্তরা পশ্চিম থানা বাংলাদেশের রাজধানী ঢাকা শহরের উত্তরায় অবস্থিত একটি থানা। এটি উত্তরা উপশহরের ১১ নং সেক্টরে অবস্থিত।
এই থানা ৪ সেপ্টেম্বর, ২০১২ সালে উত্তরা পূর্ব থানার (পূর্ববর্তী নাম "উত্তরা থানা") দায়িত্বভার কমাতে প্রতিষ্ঠা করা হয়।
এই থানার আয়তন । থানাটি আব্দুল্লাহপুর, বাউনিয়া, কামারপাড়া, বাটুলিয়া, রসদিয়া এবং উত্তরার ৩, ৫, ৭, ৯, ১০, ১১, ১২, ১৩ ও ১৪ নং সেক্টর নিয়ে গঠিত।
নতুন থানা হওয়ার পর এলাকার জন্য এর ভবন নির্মাণের জন্য জমি না থাকায় সরকার একটি ভবন ভাড়া নেয়। কিন্তু ভবনটি আবাসিক এলাকার ভেতরে অবস্থিত হওয়া নতুন থানা ভবনটি অপর্যাপ্ত হওয়ায় এর কার্যক্রমে অসুবিধা সৃষ্টি চলমান। এছাড়া থানা ভবনের আশেপাশে যানজটের সৃষ্টি হয়ে থাকে। এই জন্য থানা দপ্তরকে সোনারগাঁও জনপথের ৩০ কাঠা জমিতে নতুন ভবন নির্মাণ করে সেখানে স্থানান্তর করার দাবিতে ২০২২ সালে উত্তরা কল্যাণ সমিতি আন্দোলন করে। ঢাকা-১৮ আসনের সংসদ সদস্য মোহাম্মদ হাবিব হাসান দাবির স্বপক্ষে সুপারিশ করে ১৯ অক্টোবর ২০২২ সালে রাজধানী উন্নয়ন কর্তৃপক্ষের তৎকালীন চেয়ারম্যান আনিছুর রহমান মিঞাকে ডিও লেটার প্রেরণ করেন।
উত্তরা পূর্ব থানা

উত্তরা পূর্ব থানা বাংলাদেশের রাজধানী ঢাকা শহরের উত্তরায় অবস্থিত একটি থানা। এটি উত্তরা উপশহরের ঢাকা-ময়মনসিংহ মহাসড়কের পূর্বদিকে ৪ নং সেক্টরে অবস্থিত।
এই থানা ৩১ মে, ১৯৯৭ সালে প্রতিষ্ঠিত হয়। এর পূর্ববর্তী নাম ছিলো "উত্তরা থানা"। ২০১২ সালে উত্তরার পশ্চিমাংশে উত্তরা পশ্চিম থানা প্রতিষ্ঠিত করার পর এই থানার নাম বদল করে উত্তরা পূর্ব থানা রাখা হয়।
এই থানা উত্তরার ১, ২, ৪, ৬ ও ৮ নং সেক্টর নিয়ে গঠিত।